**44. tétel: A tekintélyelvű kormányzás kialakulása és működése Ausztria, Magyarország, Lengyelország, Baltikum**

**Ausztria**

* az Osztrák-Magyar Monarchia a világháború végén felbomlott, miután vesztes félként nem volt képes közös államban összetartani nemzeti közösségeit
* 1918. október 16-án még született egy kétségbeesett császári nyilatkozat, de ez már megkésett próbálkozás volt
* az osztrák képviselőház ausztriai tagjai magukat német-osztrák ideiglenes nemzetgyűléssé nyilvánították, mely 1928. október 30-án ideiglenes osztrák alkotmányt fogadott el és köztársasági államformát deklarált (császár is lemondott uralkodói jogairól)
* 7 egykori örökös osztrák tartományból alakult meg (Alsó- Felső- Ausztria, Salzburg, Tirol, Vorarlberg, Stájerország, Karintia, Burgenland)
* az ideiglenes alkotmány a kormányzás átmeneti formáját rögzítette arra az időszakra, ameddig az Alkotmányozó Nemzetgyűlés el nem fogadja az ország végleges alkotmányát
* a nemzetgyűlés az ideiglenes alkotmány többszöri módosítása után 1920-ban fogadta az új alkotmányt, október 1-jén lépett hatályba
* választásokat is tartottak, majd az új parlament két kamarája együttes ülésén Michael Hainischt lett az első köztársasági elnök
* az 1920. évi alkotmány szerint, szövetségi állam (Bundesstaat), mely tartományokból (Länder) áll
* az osztrák föderáció erős szövetségi hatalmat jelentett, hiszen a Bundnak nem csupán kizárólagos, konkuráló és alapelvi jellegű szövetségi törvényhozó hatalma, hanem az alkotmányban felsorolt számos területen közvetlen végrehajtó jogköre is volt
* a törvényhozó hatalmat a kétkamarás parlament, a Szövetségi Gyűlés (Bundesversammlung) gyakorolta, mely az általános és egyenlő választójog szerint létrehozott Nemzeti Tanácsból és a tartományok (lakosságarányos) képviseletén alapuló Szövetségi Tanácsból állt
* a törvényjavaslatokat az alsóházban kellett benyújtani, a felsőháznak csupán felfüggesztő vétójoga volt, az államfőnek pedig még az sem
* az államfő a szövetségi elnök volt, 4évre a Szövetségi Gyűlés választotta
* az elnök szerepe reprezentatív volt, mivel a végrehajtó hatalmat a Szövetségi Kormány gyakorolta
* a kormányt az alsóház választotta, később meg is vonhatta a bizalmát
* Legfelső Közigazgatási Bíróság, Legfelső Alkotmánybíróság az egyéni jogokat sértő, vagy a szövetségi és tartományi jogkörök összeütközését előidéző egyedi és normatív döntéseket bírálták felül alkotmányossági és törvényességi szempontból
* a Nemzeti Tanács minősített többséggel fogadhatott el ún. alkotmánytörvényeket, illetve módosíthatta az alkotmányt
* a teljes körű alkotmányrevízióra irányuló javaslatot azonban népszavazásra kellett bocsátani
* az alkotmányt egyébként 1929-ben átfogóan módosították (kiterjesztették a szövetségi hatásköröket, a végrehajtó hatalom javára)
* a szövetségi kormány jogot nyert pl. a Szövetségi Gyűlés elnapolására és feloszlatására, míg az utóbbi elvesztette a kormány és a köztársasági elnök megválasztásának jogát
* fontos változás volt, hogy a hadsereg feletti ellenőrzés a szövetségi elnök jogkörévé vált és lehetőség nyílt az elnök és a kormány szükségrendeleti kormányzásra való felhatalmazásra is
* felemelték a parlamenti tagság korhatárát (24ről 29re)
* módosult a felsőház összetétele is: a tartományi küldöttek kiegészültek a hivatásrendek képviselőivel
* elmozdulást jelentettek az eredeti alkotmány demokratikus jellegétől, de nem változtatták azt autoritárius természetűvé
* 1920-as alkotmány szerint parlamentáris módon kormányoztak
* szociáldemokraták és keresztényszocialisták éles szembenállása volt a jellemző
* 1932-től Dollfuss kancellár tekintélyelvű kormányzást vezetett be
* DollFudd Vaterland Front néven tömegpártot alapított, majd olasz mintára 1934-től a képviseleti és a kormányzati rendszert korporatív alapon alakították át, amit az 1934. évi új alkotmány szentesített
* utóda, Schuschnigg is megőrizte a korporatív politikai rendszer és a tekintélyelvű kormányzás alapjait
* a politikai rendszer több vonatkozásban is felvette a fasiszta rezsimek sajátosságait
* mind Dollfuss, mind Schuschnigg támogatta a Németországgal való egyesülést, az Anschlußt, ők azt inkább a hagyományos német-osztrák dualizmus alapján, egyenlő felek uniójaként képzelték el, de nem porosz dominanciával
* Schuschnigg 1938 tavaszára népszavazást írt ki az önállóság vagy unió kérdéséről
* Hitler azonban ezt nem várta meg: Schuschniggot lemondatták és a helyére a náci Seyss-Inquart került, másnap pedig Németország bevontul

**Magyarország**

* 1918 októberében forradalom tört ki, majd Károlyi Mihály vezetésével polgári demokrata kormány alakult
* a Nemzeti Tanácsnak nevezett végrehajtó szerv programjában parlamenti demokráciára, általános és titkos választójogra, sajtó és szólásszabadságra és földreform végrehajtására törekedett
* a kormány 1919-ben a szélsőbaloldalnak adta át a hatalmat
* Kun Béla irányításával Forradalmi Kormányzótanács jött létre, bolsevik típusú „ tanácsköztársaság” megalakításának programjával
* számos intézményt vezetett be: Vörös Hadsereg, forradalmi törvényszékek, tanácsok, széleskörű államosításba fogott
* baloldali progresszív intézkedései: 8órás munkanap, kisebbségi jogok elismerése
* 133napig tartott a kormány,nem volt írott alkotmánya
* 1919. augusztusában megbukott, főleg hatalmának utolsó időszakában terroreszközöket is bevetett a hatalmon maradás érdekében
* a Tanácsköztársaság bukása után az országban megjelent a kommunista kísérletben részt vevők üldözése
* a kormányzás csak 1920-ban Horthy Miklós hatalomátvételével, majd államfővé válásával állt helyre
* a Horthy-korszak mind a belpolitikai helyzet, mind az alkotmányfejlődés szempontjából két részre osztható: 1920-as évek fő feladata politikailag konszolidáció, az ország helyzetének stabilizálása, majd megerősítése, míg közjogi értelemben a történeti magyar alkotmány helyreállítása volt
* az előbbit Bethlen István által vezetett kormány hajtott végre , az utóbbit már az 1920-as évek közepére többé-kevésbé megvalósult
* a Bethlen –féle konszolidáció politikai jellegét tekintve mérsékelt autoritárius- mások szerint inkább „félparlamentáris” – rendszer volt
* a korszakot politikai stabilitás jellemezte, és néhány alkotmányos engedmény is megvalósult, a választójog korlátozott maradt, holott az első világháborút követően a legtöbb európai országban több-kevésbé már megvalósult az általános választójog
* több párti parlament működött, s a legfontosabb politikai jogok is érvényesültek, a problémát inkább e jogok gyakorlati korlátozásának mértéke, a pártrendszer vonatkozásában pedig a tényleges váltógazdálkodás hiánya okozta
* a kormány elsősorban az államfőnek tartozott politikai felelősséggel
* a korabeli közjog egyik legnehezebb feladata a „király nélküli király” államformájának, és ehhez kapcsolódóan az államfői hatalomnak az alkotmányos igazolása volt
* IV. Károly 1918. novemberi ún. eckartsaui nyilatkozatában lényegében lemondott a magyar trónról, ami által az üressé vált
* legitim trónigény nélkül és politikai okok miatt végül a királyi trón mindvégig betöltetlen maradt, és az államfői tisztséget – elvileg ideiglenes jelleggel- a kormányzó töltötte be
* a háborút követően csak egy kamarás törvényhozást hoztak létre, ami nem felelt meg a történeti alkotmány kétkamarás országgyűlésének (ezért csak „Nemzetgyűlésnek” nevezték)
* az „alkotmányos” törvényhozó hatalom végül 1926-ban, a felsőház reformjával, majd megalakulásával valósult meg
* lényeges vonatkozásokban azonban a klasszikus magyar alkotmány nem változott, és annak szabályait nem továbbra sem foglalták írásba
* a kormányzati stabilitást megrengette a gazdasági válság
* 1930-ban megszűnt a Bethlen kormány, ezt követően váltakozva alakultak jobboldali (Darányi [1936-2938], Teleki-kormány [1939-1941]), illetve radikális kormányok (Gömbös [1932-1936], Imrédy [1938-1939])
* az ország szuverenitása az 1944. márciusi német megszállással szűnt meg, a németbarát Sztójay- kormány politikája a zsidók deportálásával, a pártok feloszlatásával, a gazdaság háborús átszállításával és más intézkedésekkel egyre inkább elmozdult a totalitarizmus felé, mely végül októbertől Szálasi Ferenc féle nyilas vészkorszakhoz vezetett

**Lengyelország**

* a 18. század vége óta nem rendelkezett önálló államisággal
* az első világháború végén visszanyerte szuverenitását az új állam a Breszt- Litovszki béke rendelkezései alapján részben Oroszországtól, részben a párizsi békeszerződések következtében Németországtól és Ausztria-Magyarországtól elvett terültekből jött létre
* 1918-ban ideiglenes alkotmányt (ún. kisalkotmányt) fogadtak el, és József PiŁsudskit nevezték ki köztársasági elnöknek
* Alkotmányozó Nemzetgyűlést választottak 1919-ben, mely 1921-ben új alkotmányt léptetett életbe
* az alkotmány a szokásos közjogi megoldásokat követte a törvényhozó hatalmat a kétkamarás parlament kezébe helyezte, ám abban az általános és egyenlő választójog alapján 5 évre választott alsóháznak, Sejmnek volt domináns szerepe, szemben a szintén népképviseleti alapú szenátussal, amelynek csak szuszpenzív vétóra volt lehetősége a másik kamara által elfogadott törvények esetében
* a végrehajtó hatalmat a 7 évre megválasztott köztársasági elnök gyakorolta a Sejmnek felelős kormányon keresztül
* a kormányforma inkább a francia, törvényhozás- központú parlamentarizmusként írható le
* az alkotmányt a parlament speciális, háromötödös többséggel módosíthatta, ám ennél az alkotmány 25 évenként kötelező alkotmányrevíziót írt elő (amit a két ház együttes ülésén hajtott végre)
* a választott alkotmányos modellnek megfelelően instabil politikai rendszer alakult ki, sok kicsi párttal és a parlament túlsúlyos szerepével a végrehajtó hatalommal szemben.
* 1918 és 1926 között 15 kormánya volt az országnak, átlagosan mintegy 5 hónapos hivatali idővel
* PiŁsudski marsall 1926-ban államcsínyt hajtott végre
* PiŁsudski 1921-ben épp a gyenge elnöki jogkör miatt mondott le a tisztségéről
* 1926-ban újra hatalomra került, az alkotmányt saját igényeinek megfelelően módosíttatta
* így az államfő saját mérlegelése szerint feloszlathatta a törvényhozást és ideiglenesen rendeletekkel kormányozhatott, és korlátozta a parlament költségvetési jogosítványait is
* 1926-tól kezdődő korszakot autokratikus kormányzásnak tekinthetjük, amely PiŁsudski egyszemélyi diktatúrája volt
* jellemzi politikáját: igyekezett alkotmányos eszközöket felhasználni alkotmányellenes célokra
* PiŁsudski 1935-ben (három héttel halála előtt) új alkotmány adott ki amely autokratikus prezidenciális kormányzati rendszert állított fel, e szerint a köztársasági elnök nyitja meg, rekeszti be a parlamenti ülésszakait, feloszlathatja a törvényhozást, ha pedig az országgyűlés nem működik, rendeleti úton kormányoz
* jogot szerez arra, hogy kinevezze a Sejm tagjainak egyharmadát, és rendeletei tulajdonképpen épp oly fontosak, mint a törvények
* az államfő nevezi ki és menti fel a kormány tagjait, saját rendeletével állapítja meg a kormány szervezetét, a miniszterek csak neki felelősek, ő nevezi ki a bírákat, és kegyelmi jogköre is van
* az új alaptörvény az államfőt minden hatalmi ág fölé helyezte, egyfajta „ultraprezidenciális” kormányformát alakítva ki
* korlátozta a választójogot, és megszűntette az arányos képviseletet 1939-ig működött
* a parlamentarizmus bukását minden bizonnyal a demokratikus hagyományok hiánya éppúgy elősegítette, mint az ország fenyegetettsége, mely mindvégig fennállt, hiszen szomszédait nem választhatta meg, úgy ahogy saját kormányformáját

**Balti államok**

* új demokratikus alkotmányozás, a parlamentáris kormányzás sorsa, azaz bukás
* Észtországot, Lettországot és Litvániát 1920-ban hagyták el a külföldi csapatok
* mindhárom ország demokratikus alkotmányt fogadott el, számos közös vonással
* így mindegyik országban általános, egyenlő, titkos és követlen választójog alapján, arányos választási rendszer szerint létrehozott egykamrás parlament alakult
* közös vonásuk volt a kormányzás parlamentáris jellege bár Litvániában és Lettországban formálisan a hét, illetve a három évre a parlament által választott köztársasági elnököt tekintették a végrehajtó hatalom fejének (Észtországban nem volt külön elnök, state-elder címet viselő miniszterelnököt szintén a parlament választotta)
* mindhárom alkotmány a népszuverenitás elvére helyezkedett, sőt az tartalmazta a népszavazás és a népi kezdeményezés intézményét
* garantálták az egyéni, valamint a nemzeti kisebbségi jogokat is
* alkotmányai saját tradíciók híján származtatott konstitúciók voltak
* mind a három országban sokpárti politikai rendszer és ingatag kormányzás jött létre
* a parlamentarizmus először Litvániában bukott meg, abban az országban, amely korábban történelmi fővárosát, Vilniust, valamint területének és a saját népességének tekintett lakosság egy részét elvesztette
* Észtország és Lettország 1934-ig megtartotta alkotmányos és demokratikus kormányzati rendszerét
* a gazdasági nehézségek, illetve a korabeli Európa autoritárius tendenciái miatt szükségrendeleti kormányzáson alapuló diktatúrát vezettek be, Észtországban Päts, Lettországban Ulmanis egyszemélyi hatalmával
* mindkét országban a végrehajtó hatalom kezébe kerül a kizárólagos hatalom, a kormányfők parlament nélkül, elnöki hatáskört gyakorolva építettek ki autoriter kormányzást
* a balti államok autoritáius rendszerei egyaránt korlátozták a plurális politikai rendszert, a pártok működését, erős elnöki hatalmat építettek ki, jelentős szerepet juttattak a kormányzásban a hadseregnek
* a mérsékelten tekintélyelvű kormányzáskörébe sorolhatók
* legtovább talán a Litván Smettona ment, aki egypárt rendszert alakított ki, és akinek személye körül egyfajta vezéri kultusz alakult ki (a „népvezetőjének”- Tautos Vadas – kiáltották ki)
* Észtország 1938-ban ismét demokratikus alkotmányt fogadott el kétkamarás parlamenttel és közvetlenül választott köztársasági elnökkel nem maradt idő
* a második világháború elején bekövetkezett katonai megszállás vetett véget a baltiak állami önállóságának
* végzetük, mint Lengyelországé : Németország és a Szovjetunió között fekvő utódállamok voltak, amelyek létrejötte már az első világháború után is kivételes helyzetnek volt köszönhető
* 1939-ben idegen megszállás, illetve közvetlen irányítás alá kerültek

*Készítette: Simonyi Anett, 1. évfolyam, 14-es csoport*

*Forrás: Mezey Barna-Szente Zoltán Európai Alkotmány- És Parlamentarizmus Történet*