**41. Tétel : Európa alkotmánytörténetének főbb irányai a két világháború között**

A XIX. századi európai alkotmányfejlődés a parlamentáris kormányzás minden elemét kifejlesztette. (hatalmi egyensúly a végrehajtó és a törvényhozó hatalom között; férfiak általános választójogának intézményesítése; új hatalmi viszonyok írott alkotmányban való rögzítése) 1900-ban Nagy-Britanniának és Magyarországnak ténylegesen működő íratlan vagy történeti alkotmánya volt, míg a cári Oroszország alkotmány nélkül működött. Ezek az alkotmányok elismerték az állampolgári egyenlőséget és a polgárok személyes és politikai szabadságjogait(sajtó- és szólásszabadság, egyesülési és gyülekezési jog, szétválasztották egymástól az államot és az egyházat). Kialakultak a politikai pártok és ismertté vált a pártok közti politikai váltógazdálkodás gyakorlata. a XIX. század végén számos olyan kormány működött, amely felelős volt a parlamentnek. Európa nagyhatalmaiban többnyire a konzervatív és a liberális politikai pártok váltogatták egymást a kormányzásban.

Alkotmányos demokrácia : ezek az alkotmányok formailag többnyire rugalmasak, tartalmukat tekintve pedig modernnek voltak, némelyik demokratikus intézményt és eljárást is magába foglalt, amelyekben később autoriter, sőt totalitárius uralmat vezettek be.

Ebben az időszakban terjedt széz Európában a köztársasági államforma. Az ellenőrizhetetlen és tehetségtelen uralkodók praktikái világméretű háborúhoz vezettek. Annak az országnak, amely korábban sohasem volt önálló állam, saját monarchikus hagyományai sem lehettek, így ezek hiányában, uralkodó dinasztia nélkül könnyebb volt a köztársaság kikiáltása.

Az első világháborút követően a legtöbb országban kiterjesztették a választójogot. A nőknek (egy-két skandináv államot kivéve) még nem volt választójoguk és a legtöbb országban még a férfiakéra sem terjedt ki teljeskörűen.

**Funkcionális képviselet** : Azt jelentette, hogy a törvényhozást nem csupán az egyenlő választójog alapján működő népképviseleti, hanem egyes társadalmi vagy gazdasági csoportok és érdekek sajátjogú képviselete szerint építették fel.

A végrehajtó hatalom tekintetében a világháborút követő években általánosnak tekinthető a parlamentáris kormányforma felvétele. Vegyes volt a kép a parlamentarizmus kiépítésének alkalmazott modelljei tekintetében.

* klasszikus képviseleti kormányzás (balti államok)
* viszonylag erős elnöki intézményt hozott létre
* svájci kollegiális kormányforma konstrukciójából merített

Léteztek olyan folyamatok, amelyek nem váltak általános fejlődési iránnyá.

* alkotmánybíráskodás megjelenése (1920. évi osztrák alkotmányban)
* több alkotmány szociális típusú jogokat is felvett a hagyományos, személyi és politikai szabadságjogok mellé
* külügyek intézése is, aminek nyomán ezek a tradicionálisan uralkodó jogkörébe tartozó ügyek a legtöbb országban egyfelől a kormány irányítása, másfelől parlamenti ellenőrzés alá kerültek

A párizsi békeszerződések a nemzetközi önrendelkezés, valamint a nemzeti kissebségi jogok elve alapján kívánták újrarendezni Európa képét, bár ezek az elvek csak felemás módon érvényesültek.

A két világháború között Európa 28 államból állt. Ezek közül 1920-ban majdnem mindegyik parlamentáris demokrácia volt választott kormányokkal, politikai pártokkal, valamint alkotmányban garantált személyi és politikai szabadságjogokkal (kivétel : Oroszország és félig-meddig Magyarország). 1938-ban 16 diktatúra működött, 1940 végére a maradék 12 demokrácia közül további hétben szűnt meg az alkotmányos kormányzás. Valójában ekkor már csak az Egyesült Királyság, Írország, Svédország, Finnország és Svájc volt demokratikus kormányzatú.

Az első világháború utáni első diktatórikus rezsimek jellegüket tekintve többnyire szélsőbaloldaliak voltak. Ilyenek voltak:

* bolsevik kormányzás Oroszországban 1917-től
* rövid életű magyar tanácsköztársaság 1919-ben
* bajor köztársaság 1919-ben

Megjelentek a szélsőjobboldali elnyomó rezsimek és kíséreteik is. Ilyenek voltak:

* Kapp- és Hitler puccs 1920-as évek elején Németországban
* Mussolini- féle fasiszta hatalomátvétel Olaszországban 1922-ben

Az 1920-as években több országban alakult ki konzervatív, autoritárius rendszer, amely gyakran éppen az ellenkező előjelű, kommunista diktatúra veszélyére való hivatkozással vált egyszemélyi diktatúrává.

A 20. század első évtizedeinek politikai gondolkodásában általános paradigmává lett a liberalizmus, a parlamentáris kormányzás, sőt, az egész európai civilizáció válsága. Alapvetően két országcsoportot különböztethetünk meg: az alkotmányosság helyzete; fejlődése alapján. A két világháború közötti periódust általában a parlamenti demokráciák válsága, illetve a tekintélyelvű és totalitárius diktatúrák kialakulása időszakának szokták tekinteni. Számos olyan európai országban, amely a 19. századi történelme során eljutott az alkotmányos állam kialakulásáig, a jogállamiság korabeli normáinak megfelelő intézmények létrehozásáig, e két évtized alatt , megszüntette demokratikus mechanizmusait és a kormányzás autokratikus irányba fordult. Az első világháború után létrejött vagy újjáalakult államok is diktatórikus hatalomgyakorlásra tértek át. Néhány demokratikus állam, főleg az erős alkotmányos tradíciókkal rendelkező országok közül, ha kisebb-nagyobb közjogi és politikai krízisek ellenére, jelentős nehézségek árán is, de képes volt fenntartani alkotmányos természetét és megőrizni az állam működésének demokratikus jellegét.

Készítette: Simonyi Anett 1. éves hallgató, 14-es csoport

Forrás: Mezey Barna - Szente Zoltán Európai alkotmány és parlamentarizmus történet; Osiris Kiadó; 2003