**bolognai folyamat**

- Egy [egységes európai](http://www.enc.hu/1enciklopedia/fogalmi/eu/eu.htm) [felsőoktatási](http://www.enc.hu/1enciklopedia/fogalmi/muvelodestort/egyetem.htm) térség létreho­zásának céljával 1999-ben európai oktatási miniszterek aláírják a Bolognai Nyilatkozatot, amely szerint a folyamatba bekapcsolódó államoknak (jelenleg 33 ország) 2010-ig ki kell építeniük az új [képzési rendszert](http://www.enc.hu/1enciklopedia/fogalmi/ped/oktataselm.htm), 2005-re pedig jelentést kell készíteniük, miként haladnak az átállással.  
- Időközben a 2003-as Berlini Konferencia ráadásul a felgyorsítás mellett döntött, és a legfonto­sabb bolognai tételek bevezetését 2005-re tette. Ezek a következők: könnyen összehasonlítható végzettségek rendszere, kétszintű képzés, egységes kre­ditrendszer, oklevélmelléklet-rendszer, a [mobilitás](http://www.enc.hu/1enciklopedia/fogalmi/szoc/tarsadalmi_mobilitas.htm) támogatása, a [szociális dimenzió](http://www.enc.hu/1enciklopedia/mindennapi/szocializmus.htm) erősítése, minőségbiztosítás, az oktatás és a gazdaság kapcsola­tának szorosabbra fűzése, az európai dimenziók támogatása, az [élethosszig tartó tanulás](http://www.enc.hu/1enciklopedia/fogalmi/ped/elethosszig.htm) elterjedésének segítése, a térség vonzerejének és versenyké­pességének növelése.   
- A folyamattal kapcsolatban felvetett problémák többek közt aköré csoportosulnak, hogy az Európai Unióban nincs kötelező érvényű egységes modell az oktatásra, és a felülről jövő reform nem sértheti a felső­oktatási intézmények autonómiáját.

Jellemzői:  
- Definiált és összehasonlítható diplomák  
- Két ciklusú képzés – alap és mesterszakasz  
- Kredit átviteli rendszer  
- Oktatói és hallgatói mobilitás  
- A nemzeti határok kitágítása  
- A doktori szint ráépül a mesterszintre

Kreditrendszer:  
- A tanulmányi munka, kötelezettség mérőszáma  
- 1 kredit kb. 30 hallgatói munkaóra  
- 1 szemeszter kb. 30 kredit  
- 1 szemeszter nem feltétlenül egyenlő 1 félévvel  
- Saját tanrend összeállítása  
- Kredit átviteli bizottság – ECTS

forrás: Magyar Virtuális Enciklopédia