**Történeti Alkotmány**

Az alkotmány szót Magyarországon az 1791. évi törvényben használták először, amikor a Függetlenségi Törvény kimondta:

*„Magyarország mindazonáltal kapcsolt részeivel szabad Ország, s Kormányzatának egész törvényes alakzatára nézve (odaértve minden kormányszékeit) független, azaz semmi más Országtól avagy néptől nem függő, hanem tulajdon Megállással és Alkotmánnyal bíró; (Independens, idest nulli alteri Regno aut populo obnoxium, sed propriam habens Consistentiam, et constitutionem.) annálfogva a maga törvényesen megkoronázott örökös Királya által, tehát Ő Szents, Felsége és Utódai Magyarország Királyai által saját Törvényei és törvényes Szokásai szerint, nem pedig más Tartományok mintájára, amint már az 1715: 3 és 1741:8 és 11. rendeli, kormányzandó és igazgatandó.”­­*

Az alkotmány szó már a XVI. században is ismert volt a magyar nyelvben, országosan elismerté csak 1780-ban vált. Azonban az alkotmány története a vérszerződésig is visszavezethető. A szó általános értelemben valamely társadalmi közösség belső szervezeti és működésrendjét meghatározó szabályok összességét jelenti.

Az alkotmánynak kétféle fogalma ismert:

1. Tág értelmű: állami szervek egymáshoz való viszonyára alapuló jogszabályok
2. Szűk értelmű: az állampolgárok jogai szerepelnek benne

Az alkotmány jelentőségét már Aristoteles is összefoglalta Politica nevű művében. Azóta az alkotmány az állami berendezkedés egy magasabb formáját jelenti. A történeti alkotmány, más szóval íratlan alkotmány, de nevezhetjük hajlékony alkotmánynak is, a történelem sorén létrejött törvényekből áll. Ilyen alkotmány például a magyar alkotmány, Nagy-Britannia alkotmánya, Amerikai Egyesült Államok alkotmánya.

Merev alkotmánynak nevezzük a népszavazáshoz kötött alkotmányt. Az alkotmány merevsége biztosítja az alkotmány védelmét. Az alkotmány megváltozása értékvesztéshez vezethet. Az alkotmány létét a formai-eljárási és a szakmai követelmények teszik lehetővé.

**Közjog**

Ulpiánus, a római jogtudós a római jogrendszert kétfelé osztja:

magánjogra

közjogra

A közjog magánjogtól való megkülönböztetése még nem történt meg, de a gyakorlatban elkülöníthetőek egymástól. Az alkotmányjog alapja az alkotmánylevél, más néven kartális alkotmány. Az alkotmányjog nem azonos az alkotmánnyal, mert megtalálható benne az alkotmány szabályainak további kibontását törvényekben és rendeletekben. Kossuth Lajos az 1848-49. évi szabadságharc vezéralakja a történelmi alkotmány fontossága mellett érvelt. A magyar alkotmány a változás, átalakulás láncolatából jött létre. A magyar alkotmány idegen intézményeket is tartalmazott:

* királysági államforma
* keresztény állameszme
* vármegye beosztás…

Az írott törvényeinken kívül léteznek a szokásbeli alaptörvények is, amelyeket soha nem tettek közzé. Például: Toldy Ferenc: Magyar Birodalom alaptörvényei A magyar történeti alkotmány alaptörvények vagy sarkalatos törvények és a hozzájuk kapcsolódó szokásjog együttese. Magyarországon alaptörvénynek nevezzük az a törvényt, amely tartalmazza az alkotmány alaptételeit. Magyarországon külön jogi természettel bíró alaptörvények nem léteznek. A magyarországi alaptörvényeket nem lehet összetéveszteni a rendszeres alkotmánytörvényekkel. Magyarországi alaptörvénynek nevezzük azokat a törvényeket, amelyek az államélet, illetve politikai nemzet tagjai jogállásának valamely sarkalatos intézményét szabályozzák.

**Vérszerződés**

A sarkalatos törvények hasonlóságot mutatnak a magyar történelem jelentősebb pillanataival. Az első ilyen fontosabb történeti helyzet a Vérszerződés volt. Történetileg megvalósult eleme a magyar nemzetnek ez a pillanat, habár a pontos időt nem ismerjük. A szerződés magába foglalta, hogyha valamelyik fejedelem vagy utód megszegi az esküt akkor átkozott lesz.

Készítette: Gerencsér Regina

Neptun kód: ZB8LVZ

13. csoport