**Platón**

Platón ([görögül](http://hu.wikipedia.org/wiki/G%C3%B6r%C3%B6g_nyelv): Πλάτων) (régiesen Plátó, eredetileg: Arisztoklész; [Kr. e. 427](http://hu.wikipedia.org/wiki/Kr._e._427), [Athén](http://hu.wikipedia.org/wiki/Ath%C3%A9n) vagy [Aigina](http://hu.wikipedia.org/wiki/Aigina) – [Kr. e. 347](http://hu.wikipedia.org/wiki/Kr._e._347)), az ókori [görög](http://hu.wikipedia.org/wiki/G%C3%B6r%C3%B6g%C3%B6k) [filozófus](http://hu.wikipedia.org/wiki/Filoz%C3%B3fia), iskolaalapító. Hatása jelentős volt az ókori és a középkori filozófiára de művei manapság is viták és filozófiai vizsgálódások tárgyát képezik. Munkásságának nemcsak társadalomtudományi, hanem irodalmi értéke is nagy jelentőséggel bír.

[Alfred North Whitehead](http://hu.wikipedia.org/wiki/Alfred_North_Whitehead) egy mondása szerint az egész európai filozófia nem más, mint egy sor Platónhoz fűzött lábjegyzet.

Athénban született Kr. e. 427/428-ban. Előkelő, régi családból származott: apja Ariszton, [Kodrosz](http://hu.wikipedia.org/w/index.php?title=Kodrosz&action=edit&redlink=1), az utolsó athéni király családjából származott, anyja Periktione, [Szolón](http://hu.wikipedia.org/wiki/Szol%C3%B3n) közeli rokona volt. Anyai nagybátyjai, Kharmidész és Kritiasz, az athéni [Harminc Zsarnok](http://hu.wikipedia.org/w/index.php?title=Harminc_Zsarnok&action=edit&redlink=1) tagjai voltak. Nagyapja után Platón eleinte az Arisztoklész nevet viselte; a Platón nevet valószínűleg széles vállairól kapta.[[2]](http://hu.wikipedia.org/wiki/Plat%C3%B3n#cite_note-1)

Korán elkezdett verseket írni és a politika iránt is lelkesedést mutatott: „Fiatalkoromban, sok más korombéli fiúhoz hasonlóan én is úgy gondoltam, hogy mihelyt eltudom tartani magam, politikus leszek.”[[3]](http://hu.wikipedia.org/wiki/Plat%C3%B3n#cite_note-2). Azonban az első években, a demokrácia alatt annyira csalódott a politikusokban, hogy feladta a politikai pályafutást és testestül lelkestül a filozófiának szentelte magát. Első mestere a filozófiában [Kratülosz](http://hu.wikipedia.org/wiki/Krat%C3%BClosz), [Hérakleitosz](http://hu.wikipedia.org/wiki/H%C3%A9rakleitosz_(filoz%C3%B3fus)) követője volt. Később, húsz éves korában [Szókratész](http://hu.wikipedia.org/wiki/Sz%C3%B3krat%C3%A9sz) követője lett, és ennek folyományaképp elégette addigi költeményeit. Szókratész döntő hatással volt fejlődésére, műveinek legtöbbjében is Szókratész a párbeszéd hőse, kinek ezzel páratlan emléket állított (Szókratész maga semmit sem írt le tanításaiból). Mesterét kivégzése napjáig követte, majd az esetleges üldözésektől tartva, társaival [Megarába](http://hu.wikipedia.org/wiki/Megara) menekült. Itt három évig vendégeskedett [Eukleidésznél](http://hu.wikipedia.org/wiki/Megarai_Eukleid%C3%A9sz), majd körutazásra indult, hogy megismerje a [kürénéi](http://hu.wikipedia.org/w/index.php?title=K%C3%BCr%C3%A9n%C3%A9&action=edit&redlink=1) matematikusokat, az [egyiptomi](http://hu.wikipedia.org/wiki/Egyiptom) prófétákat és az [itáliai](http://hu.wikipedia.org/wiki/It%C3%A1lia) [püthagoreusokat](http://hu.wikipedia.org/wiki/P%C3%BCthagoreusok).

Később Platón visszatért Athénbe, ahol körülbelül nyolc évig maradt, irodalmárkokott és szűkebb körben mint a filozófia tanítója működött. Körülbelül negyven éves korában újra útra kelt, ezúttal Alsó-Olaszországba és [Szicíliába](http://hu.wikipedia.org/wiki/Szic%C3%ADlia). [Szürakuszaiban](http://hu.wikipedia.org/wiki/Siracusa) barátja és tanítványa lett a fiatal [Dión](http://hu.wikipedia.org/w/index.php?title=Di%C3%B3n&action=edit&redlink=1), kinek nővére az idősebbik [Dionüsziosz](http://hu.wikipedia.org/w/index.php?title=I._Dion%C3%BCsziosz&action=edit&redlink=1) zsarnok felesége volt. Egy alkalommal Dionüsziosz az erény mibenlétén vitatkozott össze a filozófussal. Platón annyira felidegesítette a zsarnokot, hogy a vita után egy fél órával megkötözték és a [spártai](http://hu.wikipedia.org/wiki/Sp%C3%A1rta) Pollidész hajójára szállították azzal a paranccsal, hogy vigye Aiginára és adja el a rabszolgapiacon: „Ez ugyan filozófus – mondta Dionüszosz a spártait megnyugtatva – észre sem fogja venni.” Az aiginai rabszolgapiacon kürénéi [Annikerisz](http://hu.wikipedia.org/wiki/Annikerisz) váltotta ki Platónt húsz mináért, majd pénzt is adott neki, hogy vegyen egy birtokot ahol felépítheti saját iskoláját.

Az Akadémia

Az Akadémia megalakítása az ókori világ egyik legfontosabb eseményei közé tartozott. Az iskola Athéntól néhány kilométerre, nevezetes személyiségek sírjával szegélyezett út mentén, egy nagy liget közepén állt. Az Akadémia nevét onnan kapta, hogy az épület egy Akadémosz nevű hérosznak szentelt liget közelében épült. Platón filozófiát és [matematikát](http://hu.wikipedia.org/wiki/Matematika) tanított párbeszédes formában, később összefüggő előadásban is. A matematikát annyira fontosnak tartotta, hogy állítólag az Akadémia bejáratára a „Ne lépjen ide be senki, aki nem ismeri a geometriát!” feliratot íratta.

Az Akadémián Platón körül számos tanítvány gyűlt össze: [Xenokratész](http://hu.wikipedia.org/wiki/Xenokrat%C3%A9sz), [Szpeuszipposz](http://hu.wikipedia.org/wiki/Szpeuszipposz), [Arisztotelész](http://hu.wikipedia.org/wiki/Arisztotel%C3%A9sz), [Hérakleidész](http://hu.wikipedia.org/wiki/Pontoszi_H%C3%A9rakleid%C3%A9sz), [Pontikosz](http://hu.wikipedia.org/w/index.php?title=Pontikosz&action=edit&redlink=1), [Kalliposz](http://hu.wikipedia.org/w/index.php?title=Kalliposz&action=edit&redlink=1), [Erasztosz](http://hu.wikipedia.org/w/index.php?title=Erasztosz&action=edit&redlink=1), [Timolaosz](http://hu.wikipedia.org/w/index.php?title=Timolaosz&action=edit&redlink=1) és mások, a nők között pedig [Laszténia](http://hu.wikipedia.org/w/index.php?title=Laszt%C3%A9nia&action=edit&redlink=1) és a férfiruhákban járó [Axiotea](http://hu.wikipedia.org/w/index.php?title=Axiotea&action=edit&redlink=1). A tanítványok „múzeum”-má egyesültek, azaz olyan társasággá, mely az [irodalom](http://hu.wikipedia.org/wiki/Irodalom) és a [zene](http://hu.wikipedia.org/wiki/Zene) védnökeinek, a Múzsáknak volt ajánlva. A tagok hosszú ideig, akár életük végééig az Akadémián maradtak, ahol részt vettek a közös tanulmányokban, vallási szertartásokban és étkezéseken. A társaság végső gyakorlati célja az volt, hogy helyreállítsa a tisztességes kormányzatot a görög városállamokban. Platón szerint a tisztességes kormányzás helyreállítása megköveteli a teoretikus tudás teljes megalapozását. Az általa tanított tudományok többsége azonban túl homályosnak, túl bonyolultnak tűnt a hétköznapi ember számára. Egy történet szerint, amikor meghirdetett egy előadást „A Jóról”, az emberek azt remélve jöttek, hogy megtanulhatják, hogyan lehetnek boldogok, de olyasvalamit halottak, ami nekik felsőbbrendű matematikának tűnt.

Az Akadémia kb. [i. e. 385](http://hu.wikipedia.org/wiki/I._e._385)-i alapításától számítva közel ezer évig állt fenn. Bezárását, [529](http://hu.wikipedia.org/wiki/529)-ben [Justinianus császár](http://hu.wikipedia.org/wiki/I._Justinianus_biz%C3%A1nci_cs%C3%A1sz%C3%A1r) rendelte el, aki bezáratta az athéni filozófiai iskolákat.

Kr. e. 368-ban, mikor ifjabb Dionüsziosz lépett a szicíliai trónra, Dión újra [Szürakuszaiba](http://hu.wikipedia.org/wiki/Sz%C3%BCrakuszai) hívta Platónt. A filozófus erősen vonakodott a korábbi történtek miatt végül azonban mégis beleegyezett az utazásába mondván, hogy „nehogy saját szemében is olyannak látszón, mint azok, akik csak beszélnek, beszélnek de sohasem tesznek semmit.” Ezúttal kezdetben nagy tisztességgel fogadták, azonban nemsokára őt és Diónt is hazaárulással vádolták. Az ifjú türannosz nagybátyját, Diónt száműzte, Platónnak azonban megtiltotta, hogy vele tartson. Az ok, amiért a filozófus nem térhetett vissza Athénba az volt, hogy Dionüszosz attól félt, hogy Platón rossz hírét fogja kelteni az Akadémián. Dionüszosz aggályaira Platón gúnyosan a következőket válaszolta: „Remélem, hogy az Akadémiában nem vagyunk annyira szűkében a témáknak, hogy ilyesmiről kelljen beszélgetni.” Így Platón annak ellenére, hogy nagy tisztességgel bántak vele gyakorlatilag fogoly volt. Később azonban sikerült megszöknie és visszatért Athénba, ahol többi tanítványa mellett, Dión várt rá.

Később, Kr. e. 361-ben, Dionüsziosz számos levélben kérlelte Platónt, hogy látogasson el hozzá Szürakuszaiba. Mikor a filozófus ismételten nemet mondott az utazásra a türannosz megüzente, hogy vagy felszáll az érte küldött egy gyors háromevezős hajóra, vagy elkobozza Dión ottmaradt javait. Platón ekkor már öregember volt, életének hetvenkettedik évében járt, azonban Diónhoz fűződött barátsága miatt beleegyezett, hogy „ismét lássa a szörnyű [Kharübdiszt](http://hu.wikipedia.org/wiki/Khar%C3%BCbdisz)”. Dionüszosz azonban nem tartotta meg az ígéretét, Diónt nem engedte hazatérni és a vagyonát is elkobozta, Platónt pedig erőszakkal tartotta az udvarában. A filozófust végül a [püthagoreus](http://hu.wikipedia.org/wiki/P%C3%BCthagoreus_filoz%C3%B3fia) [Arkhütasz](http://hu.wikipedia.org/wiki/Arkh%C3%BCtasz) mentette meg a haláltól.

Visszatérve, haláláig Athénben maradt. Itt halt meg nyolcvanegy éves korában, egy esküvői lakoma közben. Az Akadémia közelében, az Akadémosz hérosz ligetben temették el, ahol állítólag [Pauszaniasz](http://hu.wikipedia.org/wiki/Pauszaniasz_Peri%C3%A9g%C3%A9t%C3%A9sz) még látta sírját. Hosszú élete során soha senki nem látta nevetni.

Művei [[szerkesztés](http://hu.wikipedia.org/w/index.php?title=Plat%C3%B3n&action=edit&section=4)]

Harminchét műve maradt ránk, 35 párbeszéd, a levelek és definíciók, valamint néhány rövidebb párbeszéd, melyeket azonban már az ókorban is hamisnak tartottak. A többiek hitelessége fölött is nagy irodalmi harc folyt. A hitelesség eldöntésénél általánosan elfogadott elvek ezek: minden olyan mű, melyből Arisztotelész mint Platónéiból idéz, melyet Arisztotelész megemlít, hitelesen Platóné. Ilyenek az [Állam](http://hu.wikipedia.org/wiki/%C3%81llam_(dial%C3%B3gus)), a [Timaiosz](http://hu.wikipedia.org/wiki/Timaiosz_(dial%C3%B3gus)), a [Törvények](http://hu.wikipedia.org/w/index.php?title=T%C3%B6rv%C3%A9nyek_(dial%C3%B3gus)&action=edit&redlink=1), a [Phaidón](http://hu.wikipedia.org/wiki/Phaid%C3%B3n_(dial%C3%B3gus)), a [Phaidrosz](http://hu.wikipedia.org/wiki/Phaidrosz_(dial%C3%B3gus)), [Lakoma](http://hu.wikipedia.org/wiki/Lakoma_(dial%C3%B3gus)) , a [Gorgiasz](http://hu.wikipedia.org/wiki/Gorgiasz_(dial%C3%B3gus)) , a [Menón](http://hu.wikipedia.org/wiki/Men%C3%B3n_(dial%C3%B3gus)), a [kisebbik Hippiasz](http://hu.wikipedia.org/wiki/Kisebbik_Hippiasz) ; továbbá a [Theaithétosz](http://hu.wikipedia.org/wiki/Theait%C3%A9tosz_(dial%C3%B3gus)), a [Philébosz](http://hu.wikipedia.org/wiki/Phil%C3%A9bosz_(dial%C3%B3gus)), [A szofista](http://hu.wikipedia.org/wiki/A_szofista), a [Törvények](http://hu.wikipedia.org/w/index.php?title=T%C3%B6rv%C3%A9nyek_(dial%C3%B3gus)&action=edit&redlink=1) a [Szókratész védőbeszéde](http://hu.wikipedia.org/wiki/Sz%C3%B3krat%C3%A9sz_v%C3%A9d%C5%91besz%C3%A9de) a [Protagórasz](http://hu.wikipedia.org/w/index.php?title=Protag%C3%B3rasz_(dial%C3%B3gus)&action=edit&redlink=1), és a [Kritón](http://hu.wikipedia.org/wiki/Krit%C3%B3n_(dial%C3%B3gus)).

Kevésbé biztos (Zeller szerint):a [Lüszisz](http://hu.wikipedia.org/wiki/L%C3%BCszisz_(dial%C3%B3gus)), a [Kharmidész](http://hu.wikipedia.org/w/index.php?title=Kharmid%C3%A9sz_(dial%C3%B3gus)&action=edit&redlink=1), a [Lakhész](http://hu.wikipedia.org/w/index.php?title=Lakh%C3%A9sz_(dial%C3%B3gus)&action=edit&redlink=1), a [Kratülosz](http://hu.wikipedia.org/w/index.php?title=Krat%C3%BClosz_(dial%C3%B3gus)&action=edit&redlink=1), a [kisebbik Hippiasz](http://hu.wikipedia.org/wiki/Kisebbik_Hippiasz) az [Eüthüdémosz](http://hu.wikipedia.org/w/index.php?title=E%C3%BCth%C3%BCd%C3%A9mosz_(dial%C3%B3gus)&action=edit&redlink=1) és a [Menexenosz](http://hu.wikipedia.org/w/index.php?title=Menexenosz_(dial%C3%B3gus)&action=edit&redlink=1), de magától értetődik, hogy az Arisztotelész által nem említett művek közt is vannak igazi platonikus művek. A legtöbben nem tartják hitelesnek a Menexenoszt, a kisebbik Hippiász, az [első Alkhibiadész](http://hu.wikipedia.org/w/index.php?title=Els%C5%91_Alkhibiad%C3%A9sz_(dial%C3%B3gus)&action=edit&redlink=1)t és a [Ión](http://hu.wikipedia.org/w/index.php?title=I%C3%B3n_(dial%C3%B3gus)&action=edit&redlink=1) t; még többen vetik el a [második Alkibiadészt](http://hu.wikipedia.org/w/index.php?title=M%C3%A1sodik_Alkibiad%C3%A9szt_(dial%C3%B3gus)&action=edit&redlink=1), a [Theagészt](http://hu.wikipedia.org/w/index.php?title=Theag%C3%A9sz_(dial%C3%B3gus)&action=edit&redlink=1), az Anterasztokat, az Epinomiszt, a [Hipparkhosz](http://hu.wikipedia.org/w/index.php?title=Hipparkhosz_(dial%C3%B3gus)&action=edit&redlink=1), a [Minószt](http://hu.wikipedia.org/wiki/Min%C3%B3sz), a [Kleitophón](http://hu.wikipedia.org/w/index.php?title=Kleitoph%C3%B3n_(dial%C3%B3gus)&action=edit&redlink=1), illetve tartják úgy, hogy a [Definíciók](http://hu.wikipedia.org/w/index.php?title=Defin%C3%ADci%C3%B3k_(Plat%C3%B3n)&action=edit&redlink=1) és a [Levelek](http://hu.wikipedia.org/w/index.php?title=Levelek_(Plat%C3%B3n)&action=edit&redlink=1) nem Platóntól valók.

Még nehezebben állapítható meg az, hogy milyen sorrendben keletkeztek e művek. Schleiermacher didaktikai rendet vesz föl; az ő nézete szerint Platón kezdettől fogva kész terv szerint írta meg műveit, melyek háromfélék: elemiek, közvetítők és építő jellegűek. Hermann K. F. szerint Platón művei filozófiai fejlődését tükrözik. E fejlődésnek három korszaka van; az első Szókratész haláláig tart, a másik a megarai tartózkodás idejét foglalja magában, a harmadik az első szicíliai útnak befejezésétől Platón haláláig tart. Munk azon a nézeten van, hogy Platón műveiben Szókratész ideális életrajzát adja, tehát aszerint rendezhetőek, hogy mennyi idősnek tüntetik föl Szókratészt.

A legvalószínűbb feltevés a Hermanné, bizonyos fokig egybekapcsolva Schleiermacheréval: Platón életében minden bizonnyal volt egy korszak, amikor még főként Szókratésszel foglalkozott, ide tartozik Zeller szerint a kisebbik Hippiász, az Euthüphron, az Szókratész védőbeszéde a Kritón, a Lüszisz, a Lakhész, a Kharmidész és a Protagórász. A második korszakba a megarai korszakot elvtő Zeller szerint a Phaidrosz, Euthüdémosz, Gorgiasz, Menón, Theaitétosz, Szofista, Politika, Parmenidész és Kratülosz című művek tartoznak. Ennél későbbiek a Lakoma (Kr. e. 385), a Phaidon és a Philébosz. Ezek után következik a Respublika, a Timaiosz, a Kritiász, (az előbbi két dialógusában említi [Atlantisz](http://hu.wikipedia.org/wiki/Atlantisz) szigetét) majd a Törvények, ami Platón utolsó műve és csak halála után adták ki. Részben fejlődése tükröződik ebben a sorrendben, de részben didaktikai terv is érvényesül benne; nem valószínű, hogy miután már nézetei megállapodtak, csak a véletlen irányította volna irodalmi tevékenységét. A [bizánci](http://hu.wikipedia.org/wiki/Biz%C3%A1nc) Arisztophanész trilógiákban, Thraszüllosz tetralógiákban állította össze Platón műveit.

Latinul adta ki Platón műveit először [Marsilius Ficinus](http://hu.wikipedia.org/w/index.php?title=Marsilius_Ficinus&action=edit&redlink=1) Firenzében 1483-84. Görögül Aldus Manutiusnál 1513. Hires Henricus Stephanos kiadása (Páris 1578). Újabb kiadások Tauchnitzé, Bekkeré, Stallbaumé, Teubneré, C. f. Hermanntól először 1851-1853. Legújabban Martin Schanz Lipcsében 1875. indított meg nagy kritikai kiadást, mely még folyik. Hires fordítások: németül Schleiermacheré (legújabban 1855-62), franciául Cousiné (Páris 1825-40), németül Müller és Steinharté (1850-1866), angolul Jowetté (Oxford 1871), olaszul Bonghié (1857) és Ferrarié (1873).

Platón filozófiáját alkotói tevékenységének három korszakában fejtette ki. Ez alapján osztályozzuk műveit is korai dialógusok (szókratikus korszak), középső dialógusok (formatan, politika) és a kései „nagy” dialógusokra.

A szókratikus korszakban Platón filozófiáját úgy értelmezhetjük mint annak a keresése, hogy hogyan használjuk a szavakat az értelmes gondolkodás során. A szavak értelmes használata magában foglalja azt, hogy nézeteinket alávetjük mások kritikájának, ellenőrizzük az implikációkat mindez pedig dialógust eredményez. Platón korai dialógusainak egyik jellemzője egy állítás implikációinak a felvázolása azért, hogy leellenőrizhesse, vajon konzisztens-e önmagával és más állításokkal. Az a kérdés, hogy elfogadható-e egy állítás vagy sem, mindaddig nem válaszolható meg, amíg az állítás implikációit és kapcsolatait fel nem tártuk.

A középső dialógusaiban Platón rámutat néhány hiányosságra a hipotetikus és tagadó eljárásban, amelyet a korai dialógusokban Szókratész érvelési módszereként mutatott be. Platón rámutatott, hogy létezik olyan hipotetikus kiindulópont, amelyre intuitív bizonyosság és jó politika építhető.

A késői dialógusok a szűkebb értelemben vett filozófia, a fogalmak elemzésében állt.

A platóni ideatan tartalma az immateriális, örök és változatlan lényegek. az ideák (görögül: eidosz, idéa) feltételezett birodalma. Platón elképzelése szerint csak az ideák bírnak valódi léttel, minden földi dolog csupán csak ezeknek a képmása. A filozófus szerint az ideák nemcsak szubjektív fogalmak, hanem objektív adottságok is melyek a gondolatvilágunktól teljesen függetlenek. Például abból, hogy egy alma, egy körte és egy barack egymástól különböző alakja ellenére mindezeket, mint gyümölcsöket ismerünk arra következtet, hogy létezik a gyümölcs közös ősképe, amely minden gyümölcsben közös és azok lényegi formáját is meghatározza. Így csak a gyümölcs ideája az ami a legkülönbözőbb szervezetekből gyümölcsöket csinál.

Platón kétvilág-elmélete

A platóni gondolkodás középpontjában az úgynevezett kétvilág-elmélet. Ez az elmélet különbséget tesz egyfelől a keletkezés térben és időben lévő világa között. A létezés világa, csak a gondolkodás számára hozzáférhető, a változatlanság, az idealitás és a normativitás letéteményese; a keletkezés világa, amely az érzékelés hatókörébe tartozik, Platónnál a téren és időn túli örök struktúrák mulandó leképződéseként jelentek meg. E kétvilág-elmélet a [parmenidészi](http://hu.wikipedia.org/wiki/Parmenid%C3%A9sz) és a [hérakleitoszi](http://hu.wikipedia.org/wiki/H%C3%A9rakleitosz) gondolkodás ötvözeteként, továbbfejlesztéseként tekinthető.[[16]](http://hu.wikipedia.org/wiki/Plat%C3%B3n#cite_note-15) Platónnál e kétféle világszemlélet egy [dualista](http://hu.wikipedia.org/wiki/Dualizmus_(filoz%C3%B3fia)), dichotomikus valóságfelfogás különböző szintjeihez kapcsolódik: az egyik oldalon lét [eleata](http://hu.wikipedia.org/wiki/Eleai_iskola) világa, a másikon a változás hérakleitoszi világa, amely Platón számára egyúttal a parmenidészi látszat (doxa) jegyeit is magán viseli.

Platón kétvilág-elméletének az eredete nem ismert. [Arisztotelésznél](http://hu.wikipedia.org/wiki/Arisztotel%C3%A9sz) olvashatunk arról., hogy Platón a formákat, mint tudás tárgyait azért „választotta el”, illetve „különítette el” az érzékelés tárgyaitól, mert ez utóbbiak állandó változásban vannak, s ezért megismerhetetlenek. Platón szerint a tapasztalati világ ismeretelméleti szempontból nélkülözi az állandóságot és változásban van Ezzel együtt azonban elutasítja a hérekleitizmust mint filozófiai szempontból ellentmondó álláspontot. Azonban elfogadhatónak tartotta a hérakleitizmus egy enyhébb változatát: ha feltételezzük, hogy a világ dolgait nem minden pillanatban jellemzi egyidejűleg helyváltoztatás (phora) és minőségi változás (alloiószisz), hanem ezek a dolgok maguk a phora és a alloiószisz során valamiképp azonosíthatók maradhatnak, kell lennie egy olyan valaminek amitől valamiképp álladó A tudás viszont csak akkor minősül tudásnak ha tárgya változatlan. A tapasztalat világában azt láthatjuk, hogy minden dolog változik ezért a tudás valódi tárgya {{valahol a tapasztalati világon kívül keresendő: ez a világ az ideák birodalma.

[Vonalhasonlat](http://hu.wikipedia.org/wiki/Vonalhasonlat) és [Barlanghasonlat](http://hu.wikipedia.org/wiki/Barlanghasonlat)

Míg az eleaták az önmagában nyugvó univerzum tanát az empirikus ellentmondásokkal szemben kellett megvédeniük, addig Platón az érzéki világtól teljesen elhatárolódott.

Az emberi megismerés négy fokozatát Platón az úgynevezett vonalhasonlaton keresztül mutatta be. A legalacsonyabb fokú ismeret a találgatás, sejtés (eikeszia). Ennek tárgyai a képek vagy szubjektív vélemények (például ha valaki egy igazságtalan tettet igazságosnak tart). Ennél egy fokkal magasabb fokú ismeret a hiedelem (pisztisz). ennek tárgyai az érzéki valóságok (például ha valaki hiszi, hogy az athéni alkotmány tökéletesen megtestesíti az igazságot). Még magasabb fokú ismeret ismeret az értelmi ismeret vagy következtető gondolkodás (dianoia), ennek a tárgyai a matematikai tárgyak. A legmagasabb fokon a szellemi megismerés (nóészisz) áll. Ennek a megismerésnek a tárgya az ideák. E felosztásban az első két fokozat a vélekedés (doxa) világába tartozik, a másik két fokozat pedig a tudományos megismerés (episztemé) kategóriájába. A noézis és a dianoia mint valóságos megismerés független az empíriától. Platón felfogásában a megismerés legmagasabb formája nincs levezetve. Az ideák léte nem mindenkori reinkarnációjukból következik, hanem feltétel nélkül tételeződik. Az emberi lélek az ideákat nem az életében ismeri meg, hanem még születése előtti szemléli őket az ideák világában. Tehát az ideákat nem kifejlesztik, hanem szemlélik az emberek – újra emlékeznek rájuk (anamnézisz), mivel elfelejtik mikor belépnek az emberi testbe.

Az ideákhoz való felemelkedést Platón a barlanghasonlatban szemlélteti.[[21]](http://hu.wikipedia.org/wiki/Plat%C3%B3n#cite_note-20) Az emberek barlangban leláncolt lényekhez hasonlítanak, akik a valóságos világból semmit sem láthatnak. A mesterséges tárgyak árnyékát, amelyet egy fényforrás a barlang falára vetít, valóságnak tartják. Az anamnézis ahhoz a folyamathoz hasonlatos, amikor egy embert a leláncoltak közül felvisznek a barlangból a napfényre és az meglátja a természeti tárgyakat és a Napot a maguk valóságában. A barlang árnyékvilága és tárgyai a mi világunknak felelnek meg, a napfényes felső világ pedig az ideák birodalmának. A felemelkedés mozzanatai megfelelnek a vonalhasonlat területeinek.

A platóni dialektika logikai értelemben azt jelenti, hogy az egyetemesebb fogalmak magukban rejtik és áthatják az alacsonyabb rendűeket, s ezeket az előbbiből fogalmi metszéssel ([diairészisz](http://hu.wikipedia.org/wiki/Diairetikus_m%C3%B3dszer" \o "Diairetikus módszer)) hámozhatjuk ki.

Anamnézis-elmélet (a tanulás folyamata)

Platón három dialógusában (Menón, Phaidón és Phaidrosz) találkozhatunk azzal a gondolattal, hogy azt amit mi tanulásnak hívunk, voltaképp csak annak a tudásnak a felelevenítése, amellyel már egyszer a születésünk előtt rendelkeztünk. Mikor az ember megszületik minden korábbi tudását elfelejti, azonban megmarad az a képessége, hogy ezt a tudást a későbbiekben felidézze, emlékezzen rá.

A platóni visszaemlékezés-elmélet értelmezésében két részre szakadt a kommentátorok tábora: az első elképzelés szerint Platón azt veszi alapul az elméletéhez, hogy miként sorolunk be egyedi dolgokat bizonyos fogalmak alá a hétköznapi gondolkodásban (pl. szépség, egyenlőség, stb.). Ezek a fogalmak azonban túlságosan összetettek ahhoz, hogy pusztán az érzékelésből származzanak, tehát valamilyen más forrásból kell a léléleknek merítenie. Az anamnézis épp arra való, hogy a fogalmakat az általunk tapasztalt világra alkalmazzuk. Így a világgal kapcsolatos gondolatainak Platón két összetevőre vezette vissza: léteznek olyanok, melyek az érzékelésből származnak, és léteznek olyanok melyeket a lélek a visszaemlékezik útján nyeri. Ez az elmélet szerint az emberi megismerés olyan interakció eredménye, amely az egyedi fizikai tárgyakról az érzékeink által közvetített információ és azon fogalmak között jön létre amelyek alá az említett tárgyakat besoroljuk. Az előbbiekből az következik, hogy a megismerés, a visszaemlékezés mindenki számára hozzáférhető, bárki képes lehet rá.

Az anamnézis-elmélet másik nagy csoportjába tartozók szerint a platóni visszaemlékezés-elmélet hasonlatos Démaratosz táblájához. Ez az elmélet szerint születésünkkor az ember elméje egy üres táblához hasonlatos. Kizárólag külső forrásokra – érzékelésre és mások közlésére – támaszkodunk annak érdekében, hogy különféle fogalmakat és nézeteket alakítsunk ki a bennünket körülvevő világról és erkölcsről. Mindezen tudás kialakításához azonban semmiféle születés előtti életre nincs szükség. Akárcsak a perzsák, akik el tudták olvasni a viasztáblára írt lényegtelen üzenetet anélkül, hogy sejtették volna, hogy mélyebben mi is van írva a táblára, az emberek többsége megelégszik ezzel a felszínes tudással, s ezért tévedésben él. Egyedül a filozófus képes a dolgok mögé látni és észrevenni a felszín alatt rejtekező igazságot.