**Életrajzok**

Gróf Apponyi Albert

1846. május 29-én született Bécsben és 1933. február 7-én halt meg Genfben. Egyszerre volt politikus, miniszter és nagybirtokos, emellett öt nyelven beszélt. A főnemesi csalásból származó nagybirtokos hét évtizedig volt az országgyűlés tagja, valamint vallás és közoktatásügyi miniszter is volt. Minisztersége idejéből több törvény is megmaradt például:

* az állami, a községi, felekezeti népiskolák jogviszonya
* tanítók fizetése
* elemi népiskolák ingyenes oktatása

Tagja volt a:

* Magyar Tudományos Akadémiának
* Magyar Külügyi Társaságnak
* Szent István Akadémia elnöke volt
* valamint számos egyetem megválasztotta tiszteletbeli doktornak

Nemcsak származása, de szellemi gondolkodása révén is arisztokrata volt.

Bartoniek Emma

1894-ben született és 1957-ben halt meg. OSZK latin kódexeinek katalógusa tekinthető élete legfontosabb munkájának:

* Magyar történeti forráskiadványok. 1929
* Szent István törvényeinek XII. századi kézirata... 1935
* A magyar királykoronázások története. Budapest 1939. (Reprint 1987)
* Codicus manuscripti latini. I. Codices latini madii aevi. Budapest 1940

Munkatere elsősorban a magyar történet forrásaira és problémáira vonatkozott. Közreműködött a köztársasági törvény, az 1949. évi Alkotmány, a tanácstörvények, valamint az államigazgatási eljárási törvény létrehozásában.

* Alkotmányjog (Bp., 1951);
* Magyar államjog (Bp., 1960, oroszul Moszkva, 1965);
* A helyi tanácsok kialakulása és fejlődése Magyarországon (Bp., 1962)

Beér János

1905. február 17-én született és 1966. február 22-én halt meg Budapesten. Nemcsak jogász, hanem az állam-és jogtudományok doktora, valamint egyetemi tanár.

* 1927-ben jogi doktorátusát szerezte meg a budapesti egyetemen
* 1945-ben belépett a kommunista pártba
* 1948-ban a budapesti egyetem jogi karán az államjogi tanszék vezetője

Aktív részese volt a szocialista államhatalom szervezetét és jogrendszerét kialakító törvények (köztársasági törvény, alkotmány, tanácstörvények, államigazgatási eljárási kódex) megalkotásának, vezette a jogi oktatás szocialista átalakításának munkáját.

* F. m. Alkotmányjog (Bp., 1951);
* Magyar Államjog (Bp., 1960, oroszul Moszkva, 1965);
* A helyi tanácsok kialakulása és fejlődése Magyarországon (Bp., 1962; az MTA nagyjutalmát kapta érte)
* Irod. Nekrológ (Állam és Igazgatás, 1966. 3. sz.).

Benda Kálmán

1913. november 27-én született Nagyváradon és 1994. március 13-án halt meg Budapesten. A [Pázmány Péter Tudományegyetemen](http://hu.wikipedia.org/wiki/P%C3%A1zm%C3%A1ny_P%C3%A9ter_Tudom%C3%A1nyegyetem) végzett történelem – földrajz szakon, majd több külföldi egyetemen tanult. A budapesti Református Gimnázium tanára volt, 1941–1942-ben a Vallás- és Közoktatásügyi Minisztérium előadója, majd a [Teleki Pál](http://hu.wikipedia.org/wiki/Teleki_P%C3%A1l) Tudományos Intézetnél volt tudományos munkatárs. A második világháború után a Történettudományi Intézet igazgatóhelyettese 1949-ig, amikor állásából politikai okokból elbocsátották. Kezdetben alkalmi munkákból élt, majd a [Dunamelléki Református Egyházkerület](http://hu.wikipedia.org/w/index.php?title=Dunamell%C3%A9ki_Reform%C3%A1tus_Egyh%C3%A1zker%C3%BClet&action=edit&redlink=1) levéltárosaként dolgozott. 1957-től az MTA Történettudományi Intézetének igazgatóhelyettese, 1958 és 1985 között munkatársa volt. 1987-ben nyugállományba vonult, de tanácsadóként tovább dolgozott. Részt vett a História című folyóirat szerkesztő bizottságának munkájában. [1980](http://hu.wikipedia.org/wiki/1980)-tól [Dunamelléki Református Egyházkerület](http://hu.wikipedia.org/w/index.php?title=Dunamell%C3%A9ki_Reform%C3%A1tus_Egyh%C3%A1zker%C3%BClet&action=edit&redlink=1) Ráday Gyűjteményét vezette. 1990-től a [Magyar Tudományos Akadémia](http://hu.wikipedia.org/wiki/Magyar_Tudom%C3%A1nyos_Akad%C3%A9mia) levelező tagja, majd 1991-től rendes tagja

* *A magyar nemzeti hivatástudat története* ([1937](http://hu.wikipedia.org/wiki/1937)),
* *Bocskai István* ([1942](http://hu.wikipedia.org/wiki/1942)),
* *A magyar jakobinusok iratai* I–III. (1952–1957),
* *A magyar jakobinus mozgalom története* (1957)
* *Ráday Pál iratai* I–II. (1955–1961),
* *Habsburg abszolutizmus és magyar rendi ellenállás a XVI–XVII. században* ([1984](http://hu.wikipedia.org/wiki/1984)),
* *Emberbarát vagy hazafi. Tanulmányok a felvilágosodás korának magyar történetéből* ([1978](http://hu.wikipedia.org/wiki/1978))
* *Moldvai* [*csángó*](http://hu.wikipedia.org/wiki/Cs%C3%A1ng%C3%B3k)*-magyar okmánytár* I–II. (1989),
* *Bocskai István levelei* ([1992](http://hu.wikipedia.org/wiki/1992)).

Bogár László

1951. április 22-én született Miskolcon. Édesapja, BogárLászló (1927) kétkezi munkásból lett személyzetiosztályvezetõ, jelenleg nyugdíjas. Édesanyja, KerekesLídia (1926) háztartásbeli. Egy testvére van, György (1956). 1975-tõl1986-ig a Borsod-Abaúj-Zemplén Megyei Tanácstervosztályának munkatársa, 1982-tõl osztályvezetõ-helyettes. 1986-ban megvédte közgazdaságtani témájú egyetemi doktori disszertációját. Még ugyanebben az évben

Budapestre költözött, 1989-ig a Hazafias Népfront társadalompolitikai osztályának helyettes vezetõje, 1989 januárjától titkár. 1990. január 1-jétõl május 2-ig a Tervgazdasági Intézet tudományos osztályvezetõ-helyettese volt. 1989-tõl 1991-ig a Hitel címû lap rovatvezetõje.

1978 és 1989 között tagja volt a Magyar Szocialista Munkáspártnak. 1987-ben bekapcsolódott a Magyar Demokrata Fórum tevékenységébe, a lakiteleki alapítók egyike. 1988

szeptemberétõl tagja az MDF-nek, részt vett a párt gazdasági programjának kidolgozásában. Az 1990. évi országgyûlési választásokon az MDF Borsod-Abaúj-Zemplén

megyei listavezetõjeként került be a parlamentbe. 1990. május 24-tõl 1994. júniusig a Nemzetközi Gazdasági Kapcsolatok Minisztériumának politikai államtitkára volt.

Bónis György (Bp., 1914. jan. 5. – Bp., 1985. nov. 6.): történész, jogtörténész, levéltáros, egyetemi tanár, az állam- és jogtudományok doktora (1969). Tanulmányait a bp.-i tudományegy. jog- és államtudományi karán végezte (1931-35), 1936-ban jogi doktorátust szerzett. 1936-37-ben áll. ösztöndíjjal jogtörténeti tanulmányokat folytatott Londonban (School of Economics and Political Science), 1937-39-ben mint a bp.-i Egy.-i Könyvtár napidíjasa jogtörténeti kutatásokra belföldi ösztöndíjat kapott. 1939-40-ben tanügyi segédfogalmazó a Vallás- és Közoktatásügyi Min. elnöki osztályán. 1940-47-ben a jogtörténet ny. rk. tanára a kolozsvári tudományegy.-en; 1947-50-ben a m. és egyetemes jogtörténet ny. r., 1950-57-ben tanszékvezető egy.-i tanára. Az 1956. évi forradalom és szabadságharcban való részvétele miatt egy.-i tanári tisztségétől megfosztották. 1957-től nyugalomba vonulásáig (1974) Bp. Főváros Levéltárának munkatársa, majd osztályvezetője. Főkutatási területe a középkori és a XVIII. sz.-i m. jogtörténet, valamint a m. jogi néprajz. – F. m. A bírósági szervezet megújítása III. Károly korában (Bp., 1935); Szent István törvényének önállósága (Bp., 1939); Magyarjog-székelyjog (Kolozsvár, 1942); Erdélyi perjogi emlékek (Ideaprocessum 1776. Id. Szász Károly perjogi előadásai 1836) (bevezetéssel ellátta, közzéteszi; Kolozsvár, 1942); Magyar jogtörténet (I-II. Kolozsvár, 1942); Jacobinus János erdélyi kancellár formuláskönyve (1602) (Valentiny Antallal, Kolozsvár, 1947); Hűbériség és rendiség a középkori magyar jogban (Kolozsvár, é. n. [1947]); Hajnóczy József (Bp., 1954); István I. magyar király (Bp., 1956); Egyetemes állam- és jogtörténet (Sarlós Mártonnal, Bp., 1957); Buda és Pest bírósági gyakorlata a török kiűzése után. 1686-1708 (Bp., 1962); Nagy György és az 1914 előtti magyar köztársasági mozgalom (Bp., 1962); Einflüsse des römischen Rechts in Ungarn (Milano, 1964); A jogtudó értelmiség a középkori Nyugat- és Közép-Európában (Bp., 1972); Középkori jogunk elemei. Római jog, kánonjog, szokásjog (Bp., 1972); Pest-budai hivatali utasítások a XVIII. században (szerk., Bp., 1974); Decreta Regni Hungariae-Gesetze und Verordnungen Ungarns 1301-1457 (Dőry Ferenc kéziratgyűjteményét kiegészítésekkel, jegyzetekkel ellátta, Bácskai Verával, Bp., 1976); Révay Péter (Bp., 1981). – Irod. Révész T. Mihály: B. Gy. (Levéltári Szle, 1986. 2. sz.).



http://audit.median.hu/cgi-bin/track.cgi?uc=11387933992694&dc=1&ui=887037@welid=1213968398000A802130http://audit.median.hu/cgi-bin/track.cgi?uc=11387933992694&dc=1**Csorba János** **(Makó, 1897. aug. 9.** – **Bp., 1986. szept. 11.)**: **ügyvéd, politikus**. Az egy. elvégzése után Makón folytatott ügyvédi gyakorlatot. 1931-től tagja a Független Kisgazdapártnak, a párt makói, majd Csanád m.-i vezetője. 1941-től parlamenti képviselő, 1944. márc. 19-től részt vett az ellenállási mozgalomban; 1944 nov.-ében a Magy. Nemzeti Felkelés Felszabadító Bizottságának alelnöke. 1945. jan. 19-től 1945. máj. 16-ig a felszabadult Bp. első polgármestere, majd 1948-ig a Közigazgatási Bíróság elnöke. 1951. jún. 11-től 1953 őszéig Dévaványára telepítették ki. 1953-tól ügyvéd, 1970-ben nyugdíjba vonult. 1956. okt. 30-tól nov. 4-ig az újjászervezett Független Kisgazdapárt Intézőbizottságának tagja volt. – M. A Közigazgatási Bíróság mint alkotmányvédő bíróság (Bp., 1945); Mit dolgozik a közigazgatási bíróság (Bp., 1948).– Irod. Pinki István: Magyar Front és ellenállás (Bp., 1970); Források Budapest múltjából (1945-1950) (Bp., 1972, 1973); A Budapesti Nemzeti Bizottság jegyzőkönyvei 1945-1946 (Bp., 1975).

**Dávid Ferenc** **(Kolozsvár, 1510 ?** – **Déva, 1579. nov. 15.)**: **az unitárius vallás megalapítója, a magyar reformáció egyik legsajátosabb és legeredetibb gondolkodója**. Előbb Kolozsváron, majd Gyulafehérváron tanult. Innen ment Wittenbergbe (1545–48), a lutheranizmus szellemi központjába. Hazatérése után erazmista-lutheránus szellemben kezdte működését előbb Besztercén iskolaig.-ként, majd Péterfalván (Petres) mint plébános. 1553-ban Kolozsváron iskolaig. Hamarosan meghívta Nagyszeben, Kolozsvár, sőt Kassa is plébánosának, és ő némi ingadozás után szülővárosa meghívását fogadta el. 1557-ben, amikor az erdélyi lutheranizmus nemzetiségi alapon válik ketté, a magyarok püspöke. Közben 1553-ban bukkan fel Stancaro Ferenc olasz orvos Erdélyben formailag Krisztus istenségét védő, de alapjában a szentháromság gyökereit támadó eszméivel. Az új tanokkal szembeni eszmei védekezés vezére ekkor még ~ (Dialysis… Claudiopoli, 1555). 1557 körül ismerkedett meg Kálmáncsehi Sántha Mártonnal, a szakramentárius irány első erdélyi hirdetőjével, akinek eszméi megragadták újat kereső gondolkodását, és maga is szakramentárius lett. Valószínűleg 1560 körül ismerkedett meg Servet antitrinitárius gondolataival, majd 1564-ben, amikor János Zsigmond udvari papjává nevezte ki, szorosabb kapcsolatba került a fejedelem udvari orvosával, Blandrata Györggyel, az antitrinitárius eszmék képviselőjével. Elsősorban az ő hatására lett az antitrinitárius tanok híve. Az antitrinitarizmus a reformáció radikális szárnyának sajátos áramlata volt. A humanista valláskritikát fejlesztette tovább és végigvitte a kor filozófiai és tudományos színvonala által meghatározott kereten belül a lehetséges legvégső következtetésekig. ~ az antitrinitarizmus legradikálisabb gondolkodójává lett, megalapította annak legharcosabb irányzatát, az unitarizmust. Míg Servet csupán Krisztusnak mint Istennek az atyával való egylényegűségét tagadta, s Krisztus származtatott isteni voltát állította, ~ tagadta Krisztus istenségét. Ez lényegében deista álláspont volt, a 18. sz.-ban a felvilágosodás valláskritikája lényegében ezen a ponton folytatta a harcot a vallási eszmék ellen. ~ nagy sikerrel képviselte ezeket az eszméket hitvitákon és könyveiben (De falsa et vera … cognitione, Albae Juliae, 1567; Rövid Magyarázat … Albae Juliae, 1567, 1910-ben facsimile kiadás; Rövid Útmutatás … Albae Juliae, 1567; A szentírásnak fundamentumából vett magyarázat, Albae Juliae, 1568; A váradi disputátiónak előszámlálása… Kolozsvár, 1569; új, betűhű kiadása 1879; Az Egy ő magától való felséges Istenről… Kolozsvár, 1571 stb.). Az antitrinitárius tanokhoz gyakran anabaptista tendenciák is kapcsolódnak. ~ megnyerte eszméinek a fejedelmet és az udvart is. Az unitárius vallás helyzete megszilárdult, 1568-tól kezdődően tervszerű térítési propaganda indul meg vezetésével a hódoltsági területeken és a királyi M. o.-on is. Befolyása alatt a 16. sz. 70-es éveiben Erdély a radikális protestáns áramlatok iránti tolerancia szigetévé válik. ~ legjelentősebb politikai tette az 1568. évi vallásügyi törvény keresztülvitele, ebben valósággá válik a humanista tolerancia követelésének sok eleme. János Zsigmond halála (1571) után utóda, Báthori István, a kat. ellenreformáció támogatója harcot indított az antitrinitarizmus ellen. Az egymást követő törvények egyre inkább korlátozták ~ tevékenységét. A cenzúratatörvény megfosztotta a sajtótól, a hitviták betiltása, illetve két városra korlátozása a propaganda lehetőségétől. Az ún. innovációs törvény pedig minden hitbeli újítást megtiltott. Fokozatosan elszigetelődött saját táborában is. Az antitrinitárius irányzat vezetői, köztük Blandrata szembefordultak vele. 1579-ben az innovációs törvény alapján az ogy. életfogytiglani fogságra ítélte, s még abban az évben meghalt a dévai várbörtönben. Közvetlen utódai igyekeztek eszméit fenntartani, de az ogy. a közben unitárius nevet felvett egyházban is megtiltotta azok hirdetését. Ennek ellenére tanításainak utóélete igen jelentős. Eszméi hatottak a Karácsony György vezette parasztmozgalom ideológiájára. – Irod. Jakab Elek: D. F. emléke (Bp., 1879); Kiss Ernő: D. F. (Kolozsvár, 1910); Horváth János: A reformáció jegyében (Bp., 1953); Pirnáth Antal: Die Ideologie der Siebenbürger Antitrinitarer (Bp., 1961); A magyar irodalom története (Szerk. Klaniczay Tibor, L, Bp., 1964); E. M. Wilbur: History of Unitarism (Harvard University Press, Tom. 2.).

* http://audit.median.hu/cgi-bin/track.cgi?uc=11387933992694&dc=1**Deák Ferenc** **(Söjtör, 1803. okt. 17.** – **Bp., 1876. jan. 28.)**: **államférfi, jogtudós, az MTA tagja (t. 183g, ig. 1855)**. Zala vm.-i középbirtokos családból származott. A győri ak.-n 1817–1821 között jogi és bölcsészeti tanulmányokat folytatott. 1823-ban ügyvédi oklevelet nyert. Zalában vm.-i szolgálatot vállalt. 1832-től h. alispán, 1833-ban pedig lemondott bátyja, ~ Antal helyébe a vm. ogy.-i követévé választották. Máj. 1-étől vett részt az ogy. tanácskozásain, ahol a jobbágykérdésben, a lengyelek érdekében, valamint a vallás- és a szólásszabadság ügyében tartott szabadelvű felszólalásaival csakhamar a reformellenzék vezéregyéniségei közé emelkedett. Ferenc József uralkodását, s ennek megfelelően „felirat”-ban kívánta az uralkodót tájékoztatni az ogy. álláspontjáról. Csak fokról fokra tudta a határozati pártiak egy részét a maga oldalára állítani, s Teleki László öngyilkosságát követően máj. 13-án tette meg felirati javaslatát. A jún. 5-i szavazáson javaslata három szótöbbséggel győzött, azonban az uralkodó leirata a feliratban foglaltakat visszautasította.

Degré Alajos

Jogi tanulmányait 1838–1840-ben Nagyváradon végezte. 1842-től Pesten jurátus, 1843-ban ügyvédi vizsgát tett. Jurátusként részt vett az 1843-as ogy.-en, utána rövid ideig Bécsben dolgozott, majd Pestre költözött. 1846-ban tagja lett a Petőfi körül tömörülő Tízek Társaságának. 1848-ban a pesti Közcsendi Bizottmány jegyzője, majd belügyminiszteri titkár lett, de már ez év nyarán beállt honvédnek a Földváry vezette önkéntes zászlóaljba. 1848. szept.-től huszárkapitány Móga János alatt, majd a Károlyi huszárezredben. Világos után az Alföldön bujdosott, az amnesztia hírére jelentkezett, és Aradon internálták. Szabadulása után Pestre költözött, 1856-ban végiglátogatta a m. emigránsokat a Ny-i országokban. 1867-től a Kisfaludy Társ. Tagja. Ferenc József uralkodását, s ennek megfelelően „felirat”-ban kívánta az uralkodót tájékoztatni az ogy. álláspontjáról. ~ csak fokról fokra tudta a határozati pártiak egy részét a maga oldalára állítani, s Teleki László öngyilkosságát követően máj. 13-án tette meg felirati javaslatát.

Csizmadia Andor

(Győr, 1910. szept. 4. – Bp., 1985. jún. 12.): jogtörténész, egyetemi tanár, az állam- és jogtudományok doktora (1964). Egyetemi tanulmányait a budapesti, illetve a szegedi tudományegy. jog- és államtudományi karán végezte. A jogi doktorátust 1933-ban Szegeden szerezte. 1929-ben, Győr város közigazgatásában kezdte közszolgálatát. 1940-ben II. osztályú, majd I. osztályú városi aljegyző lett, s kinevezték Kolozsvár városi közigazgatásának egyik szervezőjévé. A népjóléti ügyosztályt vezette. 1944-ben Nagybánya polgármestere. 1945-46-ban a Népjóléti és Munkaügyi Min. szociális főfelügyelője, majd a szociális osztály vezetője.

**Csorba János** **(Makó, 1897. aug. 9.** – **Bp., 1986. szept. 11.)**: **ügyvéd, politikus**. Az egy. elvégzése után Makón folytatott ügyvédi gyakorlatot. 1931-től tagja a Független Kisgazdapártnak, a párt makói, majd Csanád m.-i vezetője. 1941-től parlamenti képviselő, 1944. márc. 19-től részt vett az ellenállási mozgalomban; 1944 nov.-ében a Magy. Nemzeti Felkelés Felszabadító Bizottságának alelnöke. 1945. jan. 19-től 1945. máj. 16-ig a felszabadult Bp. első polgármestere, majd 1948-ig a Közigazgatási Bíróság elnöke. 1951. jún. 11-től 1953 őszéig Dévaványára telepítették ki. 1953-tól ügyvéd, 1970-ben nyugdíjba vonult. 1956. okt. 30-tól nov. 4-ig az újjászervezett Független Kisgazdapárt Intézőbizottságának tagja volt. – M. A Közigazgatási Bíróság mint alkotmányvédő bíróság (Bp., 1945); Mit dolgozik a közigazgatási bíróság (Bp., 1948).– Irod. Pinki István: Magyar Front és ellenállás (Bp., 1970); Források Budapest múltjából (1945-1950) (Bp., 1972, 1973); A Budapesti Nemzeti Bizottság jegyzőkönyvei 1945-1946 (Bp., 1975).

http://audit.median.hu/cgi-bin/track.cgi?uc=11387933992694&dc=1&ui=338124@welid=1213968398000A802130http://audit.median.hu/cgi-bin/track.cgi?uc=11387933992694&dc=1**Dessewffy Aurél, gróf** **(Pest, 1846. jan. 16.** – **Bp., 1928. márc. 28.)**: **az utolsó országbíró, az MTA ig. tagja (1883)**. ~ Emil, az MTA elnökének fia. Bp.-en végzett jogot, majd Németo.-ban közgazdasági tanulmányokat folytatott. 1874–1883 között ogy.-i képviselő. 1883 után a Tisza-kormány ellenzékéhez, Apponyi Albert pártjához csatlakozott. Az Országos Magyar Gazdasági Egyesület alelnöke, majd elnöke lett. 1906-ban a főrendiház elnökévé nevezte ki a kir. Erről a tisztségéről 191o-ben lemondott s visszavonult a politikától. 1917-ben IV. Károly kinevezte országbíróvá. Az ellenforradalmi korszakban, 1927-től a felsőház tagja. – F. m. Közlekedés ügyében tárgyalt kérdések (György Endrével, Bp., 1881); A gazdakör hitelügyi bizottságának emlékirata (Schmidt Józseffel, Bp., 1884).

**Ferdinandy Geyza** **(Kassa, 1864. jún. 10.** – **Bp., 1924. márc. 17.)**: **közjogász, az MTA l. tagja (1905)**. A honvédelmi min.-ban teljesített szolgálatot. 1895-ben a bp.-i egy.-en magántanári képesítést nyert (magyar közjog), 1905-ben rk., 1918-ban c. ny. r. tanár. 1919-ben honvédelmi államtitkár. A m. közjog történetével és alkotmányjoggal foglalkozott. Korábban Széchenyi és – bizonyos korrekciókkal – a dualizmus híve, de utolsó írásaiban az önálló m. államiság mellett foglalt állást. Tudományos működése mellett – különösen 1903–05-ben – élénk publicisztikai tevékenységet fejtett ki. – M. Magyarország közjogi viszonya Ausztriához és annak történelmi fejlődése (Bp., 1892); Az Aranybulla (Bp. 1899); A magyar alkotmány történelmi fejlődése (Bp., 1907); Staats und Verwaltrungsrecht des Königreichs Ungarn (Hannover, 1909); A magyar alkotmányjog tankönyve (Bp., 1911); Magyarország közjoga (Bp., 1912). – Irod. Polner Ödön: Három magyar közjogász (Bp., 1941. MTA Emlékbeszédek, XIII. 10. sz.).

Győrffy György (Kaposvár, 1920. ápr. 24. – Bp., 1984. nov. 14.): színész. A Színművészeti Akad.-n 1943-ban nyert oklevelet, s a Nemzeti Színház ösztöndíjasa lett. 1945 után a pécsi, a szolnoki, a győri és a miskolci színházban játszott. 1957-ben a Vígszínház szerződtette, 1964-től haláláig a Nemzeti Színház tagja volt. Impozáns színpadi jelenség volt, tiszta szövegmondás és nagy szenvedély jellemezték. Több filmben is szerepelt. – F. sz. András (Mesterházi Lajos: Pesti emberek); Higgins (Shaw: Pygmalion); Csongor (Vörösmarty Mihály: Csongor és Tünde); Bánk bán (Katona József címszerep); Böbék (Kodolányi János: Földindulás); Pierre Bezuhov (Tolsztoj-Piscator: Háború és béke); Duperret (Weiss: Marat halála); Gara nádor (Vörösmarty Mihály: Czillei és a Hunyadiak); Tamás esztergomi érsek (Madách Imre: Csák végnapjai). – I. f Mici néni két élete (1962); Oldás és kötés (1962); Fotó Háber (1963); Szerelmi álmok (1970); Oly korban éltünk (televíziós film, 1966-67); Gimnazisták (televíziós film, 1970). – Irod. K. J.: 5 kérdés 5 felelet (Film, Színház, Muzsika, 1961. jún. 9); G. J.: Elhunyt Gy. Gy. (Népszava, 1984. nov. 15.).

http://audit.median.hu/cgi-bin/track.cgi?uc=11387933992694&dc=1&ui=850070@welid=1225286138000A433445http://audit.median.hu/cgi-bin/track.cgi?uc=11387933992694&dc=1**Klebelsberg Kunó, gróf** **(Magyarpécska, 1875. nov. 13.** – **Bp., 1932. okt. 11.)**: **mimiszter, az MTA tagja (t. 1922, ig. 1924)**. Bp.-en, Berlinben, Münchenben és Párizsban végezte tanulmányait. A miniszterelnökségen fogalmazó, majd osztálytanácsos, 1910-től közigazgatási bíró, 1914-től vallás- és közoktatásügyi min.-i államtitkár. Az I. világháború idején a Nemzeti Munkapárt egyik országos szervezője. 1917-től a Hadigondozó Hivatal elnöke, majd a miniszterelnökség politikai államtitkára és Kolozsvár ogy.-i képviselője. 1919. febr.-ban Bethlen István gróffal együtt megszervezte a Nemzeti Egyesülés Pártját. Az 1920-i ngy.-en egyesült keresztény párti, az 1922-i ngy.-en egységes párti képviselő. 1921. dec. 3-tól 1922. jún. 16-ig belügyminiszter, 1922. jún. 16-tól 1931. aug. 24-ig vallás- és közoktatásügyi miniszter, időközben 1930. szept. 8.–szept. 28. között ideiglenesen népjóléti és munkaügyi miniszter is a Bethlen-kormányban. A Magy. Történelmi Társulat és több társadalmi és tudományos egyesület elnöke volt. Minisztersége idején kiépítették a tanyai iskolák hálózatát, megreformálták a polgári iskolát és leányközépiskolát, lerakták a szegedi egy. alapjait és felállították a bécsi, berlini és római m. intézeteket. – M. Beszédei, cikkei, törvényjavaslatai, 1916–1926 (Bp., 1927); Neonacionalizmus (Bp., 1928); Jöjjetek harmincas évek (Bp., 1929); Világválságban (Bp., 1931). – Irod. K. emlékezete (Szeged, 1933); Huszti József: gr. K. K. életműve (Bp., 1942); Balogh Sándor: K. és a magyar nacionalizmus (Valóság, 1959).

http://audit.median.hu/cgi-bin/track.cgi?uc=11387933992694&dc=1&ui=751440@welid=1225286138000A433445http://audit.median.hu/cgi-bin/track.cgi?uc=11387933992694&dc=1**Kmety Károly** **(Hódmezővásárhely, 1863. febr. 17.** – **Bp., 1929. jan. 5.)**: **jogász, egyetemi tanár**. Egy.-i tanulmányait Bp.-en végezte. 1888-ban közigazgatási jogból magántanári képesítést nyert. 1889-ben az igazságügymin.-ban teljesített szolgálatot, 1892-ben a pozsonyi jogak., 1896-tól a bp.-i egy. rk., ill. 1902-től haláláig ny. r. tanára (közigazgatási jog, közjog). Két cikluson át függetlenségi párti ogy.-i képviselő. A közjogi, közigazgatási, valamint hatásköri kérdések szélső konzervatív felfogású ismertetője és magyarázója volt. Műveiben kerülte mind a bölcseleti alapok, mind a jogszabályok mögötti társadalmi tartalom tárgyalását. – F. m. A magyar pénzügyi jog kézikönyve (Bp., 1902); A magyar közjog alapintézményei (Bp., 1902).

http://audit.median.hu/cgi-bin/track.cgi?uc=11387933992694&dc=1&ui=222829@welid=1225286138000A433445http://audit.median.hu/cgi-bin/track.cgi?uc=11387933992694&dc=1**Lehoczky Tivadar** **(Fucsine, 1830. okt. 5.** – **Munkács, 1915. nov. 25.)**: **régész, történész**. 1847-től a kassai ak.-n jogot tanult. A szabadságharcban tüzérként vett részt. Jogi tanulmányainak befejezése után, 1852- től törvényszéki tisztviselő, 1856-ban bírói, 1861-ben ügyvédi vizsgát tett. 1855-től Munkácson élt, 1865-től munkácsi uradalmi főügyész. Régészeti leletekből és érmekből nagyszabású gyűjteményt állított össze, amelyekből múz.-ot létesítettek. A szakfolyóiratokban számos (különösen Bereg vm.-vel foglalkozó) régészeti és történelmi tárgyú dolgozata jelent meg. 1864-től kárpát- ukrán és szlovák népdalokat, közmondásokat gyűjtött. Összegyűjtött és megjelent népdalfordításai: Magyar orosz népdalok (kárpátukrán népdalokból, Sárospatak, 1864); Tót népdalok (Szeberényi Lajossal és Társ Kálmánnal, Pest, 1866). – F, m. Bereg vármegye monographiája (I – III., Ungvár, 1881 – 82); Adatok hazánk arhaeológiájához, különös tekintettel Bereg megyére (I – II., Munkács 1892 – 1912); Bereg megye és a munkács vár 1848 – 49-ben (Munkács, 1899); Munkács város új monográfiája (Munkács, 1907),

http://audit.median.hu/cgi-bin/track.cgi?uc=11387933992694&dc=1&ui=919652@welid=1225286138000A433445http://audit.median.hu/cgi-bin/track.cgi?uc=11387933992694&dc=1**Marczali Henrik** **(Marcali, 1856. ápr. 3.** – **Bp., 1940. júl. 21.)**: **történetíró, egyetemi tanár, az MTA l. tagja (1893)**. Tanulmányait külföldön (Bécs, Párizs, Berlin) is folytatta. 1878-tól a bp.-i gyakorló gimn., 1895-től a bp.-i egy. tanára. Haladó magatartása miatt a Tanácsköztársaság bukása után szabadságolták egy időre, majd 1924-ben végkielégítéssel elbocsátották. Széles körű, pozitivistajellegű irodalmi munkássága (összefoglaló művek, sok tanulmány, cikk stb.) a m. és egyetemes történelem régibb és újabb témáit egyaránt felölelte. 1898-tól szerk. és újkori részében írta a Nagy Képes Világtörténet c. sorozatot. Elsőnek dolgozta fel részletesebb munkákban Mo. 18. sz.-i történetét gazdasági, társadalmi és művelődési mozzanatokra is kiterjedően, sok elismeréssel a Habsburg-kormányzat iránt. Történettudományunk fejlődésében ~ a polgári történetfelfogás jelentős képviselője. – F. m. A földrajzi viszonyok befolyása Magyarország történetére (Bp., 1874); A magyar történet kútfői az Árpádok korában (Bp., 1880); Magyarország története II. József korában (I – III., Bp., 1881 – 1888); Mária Terézia (Magy. Tört. életrajzok 18., Bp., 1891); Magyaroszág a királyság megalapításáig (Magyar nemzet története, szerk. Szilágyi Sándor I., Bp., 1895); Magyarország története az Árpádok korában (Magyar nemzet története, szerk. Szilágyi Sándor II., Bp., 1896); Magyarország története III. Károlytól a Bécsi congressusig 1711 – 1815. (Magyar nemzet története, szerk. Szilágyi Sándor VII., Bp., 1898); A magyar történet kútfőinek kézikönyve (Angyal Dávid és Mika Sándor társaságában szerk., Bp., 1901); Az 1790 – 91. országgyűlés (I – II., Bp., 1907); Hungary in the Eighteenth Century (Cambridge, 1910); Ungarisches Verfassungsrecht (Tübingen, 1911). – Irod. Hajnal István: M. H. (Századok, 1940. 4 – 6. sz.); Lederer Emma: M. H helye a magyar polgári töténettudományban (Századok, 1962).

**Mercy, Claudius Florimund, gróf** **(Lotharingia, 1666** – **Parma mellett, Itália, 1734. jún. 29.)**: **császári fővezér, tábornagy**. 1683 – 90 között részt vett a mo.-i török harcokban, majd 1716-ban szerepe volt a péterváradi győzelemben, Temesvár és Belgrád elfoglalásában. 1716-tól Savoyai Eugén megbízásából a Temesközt kormányozta, 1718-ban III. Károly, elfogadva a terület igazgatására ~ által készített tervezetet, hivatalosan kinevezte a temesi bánság kormányzójává. Ezen a területen nagyarányú német, francia, olasz és spanyol jobbágytelepítést hajtott végre, a bányatelepekre cseh, osztrák és német bányászokat hozatott. Hozzákezdett a mocsarak lecsapolásához; meghonosította a selyemhernyó-tenyésztést, Temesváron több üzemet alapított, a céhek háttérbe szorításával kincstári ipart igyekezett teremteni, a vállalatok vezetésére külföldről hozott be embereket. Működése idején a Bánság udvari támogatásban részesült, gazdasági fejlesztése főként a Habsburg hatalom érdekeit szolgálta. 1720-ban grófi rangot, 1723-ban honfiúsítást nyert, 1733-ban az itáliai hadszíntérre vezényelték, ahol a Parma közelében álló Crocetta kastély megrohanása közben vesztette életét. – Irod. Szentkláray Jenő: M. C. F. kormányzata a temesi bánságban… (Akad. ért. a tört. tud. köréből, Bp., 1909); Baróti Lajos: Adatok M. Klaudius F. gr. életéhez (Temesvár, 1910).

Nagy Imre

Az 1956-os forradalom és szabadságharc vértanúja. . 1918-ban belépett az oroszországi Kommunista Párt Magyar csoportjába és a Vörös Hadsereg tagjaként harcolt. 1944. dec. 22-től 1945. november 12-ig földművelésügyi, nov. 15-től 1946. márc. 20-ig belügyminiszter. . 1950. dec. 18-tól 1952-ig élelmezési miniszter. 1948-ban az országgyűlés elnöke. Ezután a tanítást választotta és megszakításokkal 1948–1956 között a bp.-i Közgazdasági egy.-en tanított. Egy rövid időre megszűnt a vezető szerepe a Pártban a mezőgazdaság szocializálásával kapcsolatos ellenvéleménye miatt 1952. jan. 5-től nov. 14-ig begyűjtési miniszter. 1952-ben miniszterelnök helyettes. 1953-tól majdnem két évig miniszterelnök. (1953. júl. 4. – 1955. ápr. 18.). A törvénytelen bebörtönzések feloldása, a kitelepítések megszüntetése és hatálytalanítása, az életszínvonal emelésére tervezett intézkedései szembe állította a Rákosi–Gerő személyi kultusszal. 1955. áprilisában tisztségétől megfosztották és a Pártból kizárták. Ezzel felszámolták az első magyar reformkísérletet. De két éven át tartó miniszterelnöksége alatt született meg és bontakozott ki a sztalinista rendszert elutasító politikai és szellemi mozgalom, mely az 1956-os forradalom és szabadságharchoz vezetett. 1956. okt. 24-től november 12-ig ismét minszterelnök a szovjet csapatok magyarországi megszállásig.

http://audit.median.hu/cgi-bin/track.cgi?uc=11387933992694&dc=1&ui=539840@welid=1225286138000A433445http://audit.median.hu/cgi-bin/track.cgi?uc=11387933992694&dc=1**Nyáry Pál** **(Nyáregyháza, 1806. dec. 12.** – **Bp., 1871, ápr. 21.)**: **a liberális nemesség egyik vezetője**. 1836-tól Pest vm. főjegyzője, 1845-től a második, 1848-ban első alispánja, majd ogy.-i követe s a Szabadelvű Párt egyik vezére. Az ogy.-en a radikális csoporthoz tartozott, hevesen támadta a Batthyány-kormányt. 1848. szept: től a Honvédelmi Bizottmány alelnöke s egyik legerélyesebb tagja. Debrecenben azonban a Béke-párthoz csatlakozott és szerepet játszott a Zichy-féle gyémántok hűtlen kezelésével megvádolt Madarász László megbuktatásában. Helytelenítette á függetlenségi nyilatkozatot, de nyíltan nem lépett fel ellene. A szabadságharc bukása után 10 évi várfogságra ítélték. 7 évig raboskodott Josephstadtban. 1856-ban kiszabadult és birtokán gazdálkodott. 1861-ben ismét első alispán, az ogy.-en a Határozati Párt tagja. Javasolta, hogy tagadják meg az ogy. hozzájárulása nélkül kivetett adók lerovását. 1865 – 68-ban a Tisza-Ghyczy-párthoz csatlakozott, de egyre inkább háttérbe szorult. Öngyilkos lett. – F. m. Javaslat Pest m. közigazgatási rendszere iránt… (Pest, 1840); Indítvány a megyei bűnvádi eljárás lehető javítása iránt (Pest, 1841); Nyáry Pál és Zlinszky György…beszédeik (Pest, 1861). – Irod. Dalmady Győző: Ny. P. emlékezete (Bp., 1876); Móricz Pál: A magyar országgyűlési pártok küzdelme (Bp., 1892); Ember Győző A Honvédelmi Bizottmány (Századok, 1948. 1 – 4. sz.); Spira György: A magyar forradalom 1848 – 49-ben (Bp., 1959). – Szi. Jókai Mór: Életemből (Bp., 1886); Jókai Mór: Az angyalarcú daemon (a Megtörtént regék c. elb.-kötetben, Bp., 1896); Jókai Mór: Az életből ellesve (Bp., 1907).

http://audit.median.hu/cgi-bin/track.cgi?uc=11387933992694&dc=1&ui=603809@welid=1225286138000A433445http://audit.median.hu/cgi-bin/track.cgi?uc=11387933992694&dc=1**Werbőczi István, Verbőczy** **(Verbőc, 1458** – **Buda, 1541. okt. 13.)**: **ítélőmester, kir. személynök, nádor, kancellár**. Köznemesi család sarja. Hazai és valószínűleg külföldi tanulmányok után (Bologna, Padua, Bécs? ) a kir. kancellárián teljesített szolgálatot. 1502-ben országbírói ítélőmester, járt külföldi követségekben is (V. Károlynál, Worms stb.). Politikai pályafutása a vármegyénél (Ugocsa) kezdődött, lassan a Szapolyai-féle köznemesi párt egyik vezére lett. Több, a köznemességet gazdaságilag is érintő politikai siker fűződött ekkor nevéhez (1498 – 1505: a szabad királyválasztás joga, a főrendek bandériumállítási kötelezettsége, a főpapok dézsmaszedési jogának korlátozása stb.). Közben jelentős vagyonra tett szert, mintegy 200 falut harácsolt össze a legkülönbözőbb címeken (kir. adomány, per stb.). A Dózsa György-féle parasztháború leverésében fegyveresen vett részt; egyik kezdeményezője a jobbágyság földhözkötöttségét kimondó 1514. évi törvénynek, 1516-ban kir. személynök (az ország egyik főbírája); majd követként (Róma, Worms, Nürnberg stb.) egy törökellenes koalíció megszervezésén fáradozott sikertelenül. 1525-ben – mint a köznemesség képviselőjét – nádorrá választották. Ezután részt vett a besztercebányai bányászok felkelésének elfojtásában. Ez idő alatt a felülkerekedett oligarchia Hűtlenség címén pert indított ellene; elmarasztalták, száműzetésre ítélték és minden vagyonától megfosztották. Mohács idején visszavonultan élt, majd Szapolyai János királlyá választása után ennek kancellárja és tanácsosa, törökbarát politikájának támogatója és követe a szultánnál. Budavár elfoglalása után 1541-ben a szultán a magyarok főbírájává tette, de hamarosan meghalt; valószínűleg megmérgezték. Életének fő műve a latin nyelvű Hármaskönyv (Tripartitum opus juris consuetudinarii inclyti regni Hungariae), amely a feudális jogrendszert a köznemesség szempontjából kodifikálja. Ehhez ~ írt – valószínűleg külföldi forrásművek alapján – a legfontosabb jogi fogalmakról, cselekményekről szóló elméleti bevezetést. A munka formálisan nem emelkedett törvényerőre, mert bár ~ azt az ogy.- nek bemutatta, és az el is rendelte a mű átvizsgálását (1514: 63. t. c.), szentesítésre, mint törvénykönyv, a főnemesség ellenállása miatt sohasem került. ~, hogy munkáját az elkallódás veszélyétől megóvja, Bécsben kinyomatta (1517; a könyv 400 év alatt még 51 kiadást ért meg). A művet utóbb magyarul (1565: Veres Balázs Debrecenben), majd németül, horvátul, újgörögül stb. is kiadták. Mint „szokásjogi” forrást 300 éven át törvényként használták. A munka rögzítette a parasztháború leverése után beállott helyzetet, számos jogintézmény megkonstruálásával összefüggő rendszert teremtett a jobbágyság kizsákmányolásához és fenntartásának évszázadokon át „jogi” alapja volt egészen a polgári forradalomig. – Irod. Palugyay Imre: W. rövid életrajza (Pest, 1842); Szalay László: W. és Verancsics (Bpesti Szle, 1857); Csiky Kálmán: W. I. és Hármaskönyve (Bp., 1899); Fraknói Vilmos: W. I. (Bp., 1899); Csekey István: W. és a magyar alkotmányjog (bibliográfiával, Kolozsvár, 1942).

http://audit.median.hu/cgi-bin/track.cgi?uc=11387933992694&dc=1&ui=882066@welid=1225286138000A433445http://audit.median.hu/cgi-bin/track.cgi?uc=11387933992694&dc=1**Vörös János** **(Csabrendek, 1891. márc. 25.** – **Balatonfüred, 1968. júl. 23.)**: **vezérezredes, vezérkari főnök, honvédelmi miniszter**. A traisskircheni hadapród isk.-t végezte, 1911-től zászlós a Monarchia közös hadseregében. Átlépett a honvédségbe, s Hajmáskéren a 7. honvéd tüzérezrednél szolgált. Az I. világháborúban az orosz, majd az olasz fronton harcolt. A Hadiak. elvégzése után a szombathelyi hadtestnél vezérkari tiszt lett. Később a Honvédelmi Min.-ba osztották be, majd a harcászat tanára a Hadiak.-n. 1939–40-ben a Honvéd Vezérkari Főnökség 7/ö. (híradó) osztályának vezetője, vezérkari ezredes. 1941. máj. 1-től vezérőrnagy, a 2. gépkocsizó dandár parancsnoka. 1942-ben a Honvéd Vezérkari Főnökség hadműveleti csoportfőnöke, majd a Honvédelmi Min.-ban anyagi csoportfőnök. 1943-tól altábornagy, a székesfehérvári II. hadtest parancsnoka. 1944. márc. 19-től 1944. okt. 16-ig vezérezredes, a Honvéd Vezérkar Főnöke. A nyilas hatalomátvételkor átment a Vörös Hadsereghez. 1944. dec. 22-től 1945. nov. 15-ig az Ideiglenes Nemzeti Kormány honvédelmi min.-e, 1945. nov. 15-től vezérkari főnök, 1946. szept. 1-én kérésére nyugdíjazták. 1945. jan. 20-án az Ideiglenes Nemzeti Kormány küldöttségének egyik tagja, s aláírója a moszkvai Fegyverszüneti Egyezménynek. – Irod. Kis András: Az antifasiszta magyar katonai hagyományokról (Bp., 1978); Simonffy András: Bizalmatlan tavasz (Látóhatár, 1979. ápr.).

http://audit.median.hu/cgi-bin/track.cgi?uc=11387933992694&dc=1&ui=40649@welid=1225286138000A433445http://audit.median.hu/cgi-bin/track.cgi?uc=11387933992694&dc=1**Verancsics Antal** **(Sebenico, 1504. máj. 29.** – **Eperjes, 1573. jún. 15.)**: **bíboros, esztergomi érsek, humanista történetíró**. Dalmáciai család fia. Nagybátyja, Statileo János erdélyi püspök neveltette Mo.-on és Paduában. Előbb a Szapolyai-ház diplomatája, majd 1549-ben a Habsburgok szolgálatába állt. 1550-ben egri kanonok, szabolcsi főesperes, utóbb esztergomi olvasókanonok és pornói apát lett. 1553-ban pécsi püspökké nevezték ki és egy követség élén Konstantinápolyba küldték. Négyéves alkudozásai eredménytelenek maradtak; hazatérése után 1557-től egri püspök. 1567-től ismét portai követ; 1568. febr. 17-én Szelim szultánnal megkötötte a drinápolyi békét. 1569-től esztergomi érsek, 1572-től kir. helytartó. 1573. jún. 5-i bíbornoki kinevezése hírét már nem érte meg. Kora humanistáival levelezett, latin verseket írt. Nagyszabású kortörténeti művet tervezett Mo.-ról. Ez csak vázlatosan, töredékeiben készült el, de anyaggyűjtéséből sok fennmaradt. – M. Összes munkái (I – XII. Kiadta Szalay László és Wenzel Gusztáv, Pest, 1857. Bp., 1875). – Irod. Szalay László: Verbőczi István és V. A. Adalékok a magyar nemzet történetéhez… (Pest, 1859); Acsády Ignác: V. és Szerémi (Irod. tört. Közi. 1894); Sörös Pongrác: V. A. élete (Esztergom, 1898).

**Vázsonyi Vilmos, Weiszfeld** **(Sümeg, 1868. márc. 22.** – **Baden, 1926. máj. 29.)**: **ügyvéd, miniszter, polgári liberális legitimista politikus**. ~ Jenő öccse. A bp.-i egy.-en végzett jogot, azután ügyvéd lett. 1894-ben megalapította a Demokratikus Kört, s még ugyanebben az évben bekerült Bp. törvényhatóságába. 1901-ben demokrata párti programmal ogy.-i képviselővé választották. 1904-ben a vasutassztrájk idején vezette a sztrájkolók és a kormány közötti tárgyalásokat, majd a perbe fogott vasutasok védőügyvédje volt. Mint ügyvéd sikert aratott a Polónyi-Lengyel Zoltán-féle sajtóperben, majd a Lukács-féle panamaperben is. 1917. jún. 15-től aug. 18-ig az Eszterházy-, majd 1918. jan. 25-től máj. 8-ig igazságügyminiszter a második Wekerle-kormányban, közben választójogi tárcanélküli miniszter. Élesen fellépett a megélénkülő háborúellenes, forradalmi mozgalmak ellen, ellenezte a forradalmi Oroszo – gal való békekötést. Választójogi törvényjavaslata védte az uralkodó körök érdekeit. Az 1918. évi polgári demokratikus forradalom napján emigrált s csak a proletárdiktatúra bukása után tért vissza Mo.-ra. Nemzeti Demokrata Polgári Párt néven (Gál Jenővel együtt) újjászervezett pártjával a legitimistákat támogatta. Tevékenyen részt vett az 1924-ben alakuló, a baloldali ellenzék egy részét összefogó Demokrata Blokk létrehozásában és működésében. A frankhamisítási ügy parlamenti tárgyalásán a kisebbségi vélemény egyik szerk.-je volt. Emiatt súlyos támadások érték a szélsőséges soviniszta, nacionalista körök részéről. Külföldre utazott gyógykezeltetés céljából és a frankhamisítás bírósági tárgyalása idején hirtelen meghalt. – M. Vézsonyi Vilmos beszédei és írásai (I – II., életrajzzal, Bp., 1927). – Irod. Baracs Marcel V. V. (Jogállam, 1917); Lakatos László: V. V. (Szabad Gondolat, 1918); V. V. meghalt (Új Március, 1926); Pethő Sándor: V. V. (Viharos emberöltő, Bp., 1928); Vázsonyi Vilmosné: Az én uram (Bp.; 1931). – Szí. Major Ottó: Isten békéje (r., Bp., 1959).

http://audit.median.hu/cgi-bin/track.cgi?uc=11387933992694&dc=1&ui=445574@welid=1225286138000A433445http://audit.median.hu/cgi-bin/track.cgi?uc=11387933992694&dc=1**Timon Ákos** **(Eger, 1850. aug. 27.** – **Bp., 1925. ápr. 7.)**: **jogász, egyetemi tanár**. Hazai és külföldi jogi tanulmányok után 1877 – 89 között a győri jogak.-n tanár (egyházjog, jogtörténet). Közben bp.-i egy.-i magántanár (1878-ban egyetemes európai jogtörténet, 1886-ban egyházjog). 1891 – 1925 között a bp.-i egy.-en a m. alkotmány- és jogtörténet tanára. Mint jogtörténész a történeti jogi iskolához tartozott, a „nemzeti”-nek hitt, valójában lényegében feudális és félfeudális intézmények kutatója és védelmezője, aki úgyszólván teljesen figyelmen kívül hagyta az újabb kutatások eredményeit. Sokat vitázott a párbajkérdésben Kováts Gyulával. – F. m. A germán ősalkotmány (Bp., 1881); A városi kegyuraság Magyarországon (Bp., 1889); A párbér Magyarországon (Bp., 1902); Magyar alkotmány- és jogtörténet tekintettel a nyugati államok fejlődésére (Bp., 1916; németül: Schiller Bódog fordításában, 1 -2. kiad. Berlin, 1904 – 1909); A Szent korona és a koronázás jelentősége (Bp., 1907). – Irod. Eckhart Ferenc: A jog- és államtudományi kar története (Bp., 1936).

**Tildy Zoltán** **(Losonc, 1889. nov. 18.** – **Bp., 1961. aug. 3.)**: **ref. lelkész politikus, miniszterelnök, köztársasági elnök**. A pápai főisk.-n és az íro.-i belfasti egy.-en tanult teológiát. Hazatérve előbb Pápán tanár, aztán lelkész lett Somogyban. Az I. világháború alatt Nagyatádi Szabó István oldalán bekapcsolódott a politikai életbe. 1932-től 1945-ig a szeghalmi ref. egyház lelkésze. 1930-ban részt vett a Független Kisgazdapárt megalakításában. Az 1931-i választásokon megbukott, 1936-tól 1944-ig ogy.-i képviselő. 1930-tól a Független Kisgazdapárt országos ügyvezető alelnöke, 1945-től elnöke. 1944-ben csatlakozott az antifasiszta Magyar Fronthoz. 1945. nov.-ben a Kisgazda Párt listáján ogy.-i képviselő, majd miniszterelnök lett (1945. nov.-1946. febr.). 1946 – 48 közt köztársasági elnök. Veje hazaárulási pere miatt lemondott, utána házi őrizetben volt. 1956. okt. 28-tól nov. 4-ig Nagy Imre kormányában államminiszter. Ekkor kifejtett tevékenysége miatt a Legfelsőbb Bíróság hatévi börtönbüntetésre ítélte. 1959-ben a még hátralevő büntetési idejét felfüggesztették és szabadlábra helyezték. – Irod. Gyurkó László: 1956. Előtanulmány és oknyomozás (Bp., 1987); Tóbiás Áron: Im memoriam Nagy Imre. Emlékezés egy miniszterelnökre (Bp., 1989);

Készítette: Gerencsér Regina

Neptun kód: ZB8LVZ

13.csoport