**Az állam- és jogtörténet tantárgy, funkciója, oktatásának története 1.Tétel**

Az állam és a jog elvont kategóriák. A társadalmi csoportok tagjainak létfeltételeinek biztosítására jött létre. Az összetartást az egymásrautaltság alakítja ki. A hatalom érvényesítése történhet kívülről, mint fenyegető támadás vagy belülről, mint a csoport széthúzása. Ezeket a hatalmi tényezőket tartják sokan az állam első megjelenéseként számon. Max Webber szerint a társadalom felett gyakorolt uralom intézményesített hatalmat jelent. Az államnak a kívülről jövő támadásokat kell kivédenie, valamint a társadalom belső működését hivatott szolgálni. Tehát az állam szerepei: a rend fenntartása, valamint védekező funkciókat is ellát. A jog egyik meghatározó eleme: az előre meghatározottság. Ez biztosítja a társadalmi biztonságot. A másik meghatározó eleme: az érvényesítés kényszere. Ez biztosítja a társadalmi rendező hatást. Az állam és jog meghatározzák egymást. A törvények az intézményesített uralom meghatározó normarendszere, valamint a társadalmi problémák megoldására jött létre. A nagyobb államok először a folyamvidékeken jöttek létre. Például Kínában, Indiában, a Tigris és az Eufrátesz mentén, a Nílus mentén, Dél-Amerikában. Kialakulásukban döntő szerepe volt a termelés megszervezése és a termékek védelme.

Babilon

Az emberi társadalom kultúrájának egyik bölcsője Babilon. Ezek a városok intézményesített politikai szervezetet hoztak létre, uralkodóik és tisztségviselőik voltak. Az első nagyobb területre kiterjedő uralmat Ur vagy Uruk királyai valósították meg 3000 körül. Az állam élén az uralkodó állt a kormányzásban papjai és a katonai vezetők segítették. A második évezredben Hammurapi uralkodott, aki megalkotta a mezopotámiai törvénykönyvet. A törvényből megtudjuk, hogy a szabad emberek különböző rétegei a birodalom szigorúan elhatárolt társadalmi rétegzettségében éltek. A törvénykönyv a megelőző korok szokásait, a közelmúltban keletkezett ítéletek döntéseit, a szokásjogot és az esetjogot foglalja össze. Hammurapi törvényeiben az igazságszolgáltatás rendjét a peres eljárás menetét, valamint a bírák kötelességeit szabja meg.

Zsidó állam

A zsidó államot a szigorú monoteista teokrácia jellemezte. Tehát a törvény Isten törvénye. A politikai ismereteiket Babilontól és Egyiptomtól tanulták. A peres eljárásnál figyelembe vették a bizonyítékot, a tanút és az esküt. Ezek alapján hozták meg a döntést. A zsidók elfogadták a többnejűséget és ismerték a válást. A büntetésnél alkalmazták a „ szemet szemért, életet életért” elvet.

Görög állam és a jog

Négy államtípust különböztetünk meg: athéni, a spártai szárazföldi államok, valamint a szigetvilág poliszai és a gyarmati területek. Athént a művelt akhájok, Spártát a dórok, a kis- ázsiai gyarmatokat az ionok, a sziget poliszokat az aiolok építették ki. Spárta volt a legkorábban kialakított hellén városállam. Államát arisztokratikus szemlélet jellemezte. Minden polgára azonos mértékű politikai joggal bírt, valamint a nők is részt vehettek a közügyek gyakorlásában. A spártai nevelés során az állam gondoskodott polgárai képzéséről. A spártai államszervezet élén a két baszileusz állt. Ezt kettős királyságnak nevezzük. A királyokat segítette az öregek tanácsa, mely 30 tagból állt. A kormányt és a büntetőbíróságot alkották. A népgyűlésben csak a harminc év feletti férfiak vehettek részt. A háború és a béke ügyeiben döntöttek. A felügyelők öttagú testülete a király és az öregek tanácsát ellenőrizte. Az athéni állam nyitott gazdaságú, egyéni, demokratikus közösség volt. Az athéni állam a fokozatos fejlődés útján alakult ki. Szolón nevéhez kötődik Athén legjelentősebb reformsorozata. Drakón szigorú törvényeit érvénytelenítette, közkegyelmet hirdetett, csak gyilkosságért szabhattak ki halálbüntetést. Az athéniaknak jogukban állt bíróságra menni. Ezenkívül megszüntette az adósrabszolgaságot, lehetővé tette a szabad végrendelkezést. Az athéni államszervezet legfontosabb szerepe a népgyűlés volt, melyen minden athéni polgár részt vehetett. A négyszázak tanácsának 100-100 tagját az athéni törzs választotta. Szolón által létrehozott népbíróság felelőségre vonhatta a tisztviselőket és dönthettek a büntetőügyekben. Az athéni demokrácia kialakításában döntő szerepe volt Kleiszthenész reformjainak. Államszervezeti reformjai közül a legjelentősebb az új terület felosztás volt.

A római jog újjáéledése

Irnerius és utódai a justinianusi könyveket tették tanításuk alapjává. 500 év után, a megfogalmazása után megváltoztak a társadalmi viszonyok, de a jog önálló maradt. Az itáliai egyetemeken tanultakat az európai országok hasznosították az államigazgatásban, az igazságszolgáltatásban. A római császárság társadalmi szerkezete jóval fejlettebb volt a középkori államoknál. A középkori állam a mintákat a római jogból merítette. Amit átvettek azt alkalmazták, jogkönyveibe rögzítették.

Kánonjog

A jog különböző tényezője maradt a keresztény egyház joga. Bizánci eredetű a kánonjog nem különül el a világi jog anyagától. A családjogra, a házasságra és a végrendelkezési jogra, valamint az egyház belső életére vonatkozó jogi normák alakulására hatott a keleti keresztény kánonjog.

Középkori városok

A város a középkori társadalomban magánharcoktól mentes rész, melynek legfőbb eleme a városi béke. A béke megőrzéséért emeltek a városok köré falat, valamint megszervezték a városi közösséget. A másik fontos elem a városi szabadság volt. A városok lakói, azaz a polgárok tulajdonviszonyaik, öröklési jogviszonyaik, szolgáltatásaik, s jogállásuk szerint sajátos társadalmi rendet alkottak. Ezek közül kiemelkedik a városi jog, amely a szokásból és a közösség megegyezéséből fejlődött ki. A városi jog korszerűsége a városi kereskedelem jogában figyelhető meg. Új vonásként jelentkezik az egyenlőség elve. Tehát a városi jog a hagyomány által megalapozott sajátos jogrend, amelynek normái szóbeli átörökítés útján határozták meg a városi polgárok életét.

Frank társadalom

A 8. századra kialakult a földtulajdon fölötti rendelkezési jog, valamint a nagybirtokrendszer. Az uralkodó magához vonta az uratlan területeket, elkobozta az ellene szegülő nemzetségek birtokait. A frank birodalomban koncentrált államhatalom alakult ki. Ez magában foglalja, hogy az ország állandó harcban állt, folyamatos fegyveres készültséget jelentett. Az uralkodó feladatai közé tartozott: a bíráskodás, hadsereg vezetése, gazdasági jogokat szervezett, adókivetés, vámszedés, egyházkormányzati jogok, valamint módosíthatta a szokásjogokat. A frank korban született népjogi összefoglalások latin nyelven íródtak. A perbehívás módját, a szokássértő magatartások szankcióit, a bírósági eljárás rendjét tartalmazták. A legfontosabb jogi források a szokásjog, valamint az uralkodó által kibocsátott törvények voltak. Ezeket a törvényeket capitularénak nevezzük.

Germán jogrendszer

A germán jogforrások terén meghatározó volt a szokásjog. A közhatalom által kibocsátott törvények többsége íratlan volt. A jogot vita esetén a népgyűlés határozta meg. Később bevezették az írott jogot és kialakult a kettős jogrendszer. Az ítélkezés az egész nép ügye volt, a legfontosabb fóruma a népgyűlés volt. A germánkori büntetőjognak a központi intézménye a bosszú volt, tehát az bűnöst kivégezték.

Bizánci jog

A bizánci jog a legjelentősebb feudális jogterületek egyike volt a középkorban. A bizánci jog forrásai a Justinianus-féle kondifikációval összefüggésben fejődött. A bizánci feudális jog kifejlődésében nagy szerepe volt a keleti keresztény egyház jogának/ kánonjog/. Fejlődött a büntetőjog és a büntetőperes eljárás. A bűncselekményeket tárgy szerint csoportosították. A legsúlyosabb bűncselekmények közé tartozott az állam és az egyház ellen elkövetett bűncselekmény.

A modern állam és jog

A szárazföldi és a tengeri kereskedelem, a gazdálkodás új jogintézményeket alakított ki. Az állam és az egyház elkülönült egymástól. A radikális polgári átalakulás számolta fel a keresztény egyház és az állam összefonódását. Kiemelkedő jelentőségűvé vált a magántulajdon. Ez azt jelenti, hogy a polgár a tulajdonában lévő termelőeszközök felett szabadon rendelkezik. Komoly előrehaladást okozott a polgári átalakulás a büntetőeljárás a jog területén.

Készítette: Gerencsér Regina

I. évfolyamos hallgató 13.csoport